text:
2 Jo Korint 3
Lutic me gicikke manyen
1Wan dok wacako pakke kenwa? Nyo wamito waraga me pakowa botwu, macalo jo mogo gitye kwede, nyo waraga ma wun kikomwu aye wucoyo? 2Wun kikomwu aye doŋ wubedo waraga me pakowa, ma gicoyo i cwinywa, ma dano ducu gitwero ŋeyo dok gikwano. 3-Doŋ wutyeko nyuto ka maleŋ ni wun wubedo waraga ma oa ki bot Kricito, ma wan wakelo. Pe gicoyo ki vino, pe gicoyo i kom got; ento ma ka got, Kricito ocoyo i cwiny dano kun coyo ki Cwiny pa Lubaŋa makwo.
4Gin mumiyo aloko kit meno, pien wacuŋ matek i kom Lubaŋa pi Kricito. 5Wan kikomwa pe waromo loko ni gin mo oa ki botwa; tekwa ducu oa ki bot Lubaŋa. 6-En bene mumiyo waromo bedo lutic me gicikkene manyen, pe lutic me cik ma gicoyo acoya, ento me Cwiny Maleŋ; pien gin ma gicoyo acoya kelo to, ento Cwiny Maleŋ kelo kwo.
7-Cik ma yam gigoro ki nukuta i kom got apaya ma ticce me kelo to, onoŋo obino ki deyo, omiyo neno waŋ Moses oloyo jo Icrael pi nyim Moses muryeny ocaro waŋgi woko, ma ryeny i tur nyime-nu otugi rwenyo woko. 8Iyo, tic pa Cwiny pa Lubaŋa deyone pe bikato maca matek twatwal? 9Pien ka tic ma miyo kop loyo dano tye ki deyo, ci tic ma miyo gikwano dano ni kitgi atir deyone pe doŋ kato maca woko? 10Kombeddi doŋ gin ma yam tye ki deyo doŋ odoko gin ma pe ki deyo kadi ki acel mo, pi deyo mukene ca ma doŋ kate matek twatwal-li. 11Pien ka gin ma yam orwenyo woko obino ki deyo, gin ma ri myero doŋ obed ki deyo makato.
12Pien wan watye ki kodi gen man, en mumiyo waloko ki tekcwiny. 13-Pe dok wacal ki Moses ma yam oumo waŋe ki boŋo, wek jo Icrael pe gunen kit ma ryeny mucaro waŋgi-ni tye ka rwenyo woko kwede i tur nyime, ci otum woko. 14Ento onoŋo tamgi yam oumme woko; nio wa tin tamgi pud oumme i kite acel-lu ka gikwano botgi gicikke macon, pien laum ca twero kwannye pi Kricito keken. 15Kadi wa i kare-ni ka gikwano botgi cik pa Moses, laum pud bedo kakare, umo tamgi woko. 16-Ento ka dano mo olokke bot Rwot, laum meno kwannye woko matwal. 17Rwot ma waloko pire kany-nyi en Cwiny Maleŋ; ka ma Cwiny pa Rwot tye iye, kunnu kuc bene tye iye. 18Ki wan ducu ma doŋ gikwanyo laum woko ki i waŋwa watye macalo kiyo ma miyo deyo pa Rwot nen macalo ryeny ceŋ, mumiyo watye ka lokke me doko calo en, kun deyone medde ameda i komwa; meno aye tic pa Rwot, ma en Cwiny Maleŋ.


c: text/html

text:
Wel 29
Gityer pi acakki mwaka manyen
(Levi 23.23-25)
1“I nino dwe acel me dwe me abiro wubibedo iye ki gurre maleŋ; pe wuti iye tic mo matek. En aye nino ma wubimiyo gwara kok iye, 2dok wubityero iye gitum awaŋa, gin ma ŋwece kur me yomo cwiny Rwot: wod twon acel, nyok romo acel ki litino nyogi romi abiro ma ditogi mwaka acel acel, ma komgi pe ki mwonyo; 3kacel ki gityer me moko mapwotte ma girubo ki moo mutikogi, agwata adek pi wod twon, agwata aryo pi nyok romo 4ki agwata acel pi latin romo acel acel. 5Wubityero bene nyok dyel acel pi gitum me bal me kwanyo bal ki i komwu. 6Meno ducu wubityero kun wumedo ki gitum awaŋa me por dwe ki gityer me moko kwon mutike, ki gitum awaŋa me nino ducu ki gityerre me moko kwon, ki gityer amatagi kit ma cikgi tye. Gibibedo gin ma ŋwece kur ma yomo cwiny, gityer ma giwaŋo ki mac bot Rwot.
Gityer pi nino madit me Kwanyo Bal
(Levi 23.26-32)
7-“I nino dwe apar me dwe me abiro wubibedo ki gurre maleŋ, kun wukumo iye ki toncwiny; pe wuti iye tic mo, 8ento wutyer gitum awaŋa bot Rwot, gin ma ŋwece kur me yomo cwinye: wod twon acel, nyok romo acel ki litino nyogi romi abiro ma ditogi mwaka acel acel; wunen ni komgi pe ki mwonyo. 9Wumi bene gityer me moko kwon mapwotte ma girubo ki moo, agwata adek pi wod twon, agwata aryo pi nyok romo, 10ki agwata acel pi latin romo acel acel. 11Wubityero bene nyok dyel acel pi gitum me bal ma gimedo ki gitum me bal me lakwany bal, ki gitum awaŋa me nino ducu, ki gityer mere me moko kwon, ki gityer amata mutikogi ducu.
Gityer pi nino madito me Bolo
(Levi 23.33-44)
12“I nino dwe apar wiye abic me dwe me abiro wubibedo ki gurre maleŋ; pe wuti iye tic mo matek. Wubikwero nino madito me woro Rwot pi nino abiro. 13Wubityero gitum awaŋa i nino man mukwoŋo-ni, gityer ma giwaŋo ki mac wek obed gin ma ŋwece kur me yomo cwiny Rwot: litino twoni apar wiye adek, nyogi romi aryo ki litino nyogi romi apar wiye aŋwen ma ditogi mwaka acel acel; gubed ma komgi pe ki mwonyo. 14Wubimiyo gityer me moko kwon mutikogi, moko mapwotte ma girubo ki moo ma romo agwata adek pi twoni apar wiye adek ki acel acel, agwata aryo pi nyogi romi aryo pi acel acel, 15ki agwata acel pi litino romi apar wiye aŋwen pi acel acel. 16Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon ki gityer amata mutike.
17“I nino me aryone wubimiyo litino twoni apar wiye aryo, nyogi romi aryo ki litino nyogi romi apar wiye aŋwen ma ditogi mwaka acel acel, ma komgi pe ki mwonyo, 18kacel ki gityer me moko kwon ki gityer amata pi twoni ki nyogi romi ki litino romi ma lubo welgi, macalo cik tye. 19Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon mere ki gityer amata mutikogi ducu.
20“I nino me adekke wubimiyo litino twoni apar wiye acel, nyogi romi aryo ki litino nyogi romi apar wiye aŋwen ma ditogi mwaka acel acel, ma komgi pe ki mwonyo, 21kacel ki gityer me moko kwon ki gityer amata pi twoni ki nyogi romi ki litino romi ma lubo welgi, macalo cik tye. 22Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon ki gityer amata mutike.
23“I nino me aŋwenne wubimiyo litino twoni apar, nyogi romi aryo ki litino nyogi romi apar wiye aŋwen ma ditogi mwaka acel acel, ma komgi pe ki mwonyo, 24kacel ki gityer me moko kwon ki gityer amata pi twoni ki nyogi romi ki litino romi ma lubo welgi, macalo cik tye. 25Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon ki gityer amata mutike.
26“I nino me abicce wubimiyo litino twoni aboŋwen, nyogi romi aryo ki litino nyogi romi apar wiye aŋwen ma ditogi mwaka acel acel, ma komgi pe ki mwonyo, 27kacel ki gityer me moko kwon ki gityer amata pi twoni ki nyogi romi ki litino romi ma lubo welgi, macalo cik tye. 28Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon ki gityer amata mutike.
29“I nino me abicel wubimiyo litino twoni aboro, nyogi romi aryo ki litino nyogi romi apar wi ye aŋwen ma ditogi mwaka acel acel ma komgi pe ki mwonyo, 30kacel pi gityer me moko kwon ki gityer amata pi twoni ki nyogi romi ki litino romi ma lubo welgi, macalo cik tye. 31Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon ki gityer amata mutike.
32“I nino me abiro wubimiyo litino twoni abiro, nyogi romi aryo ki litino nyogi romi apar wiye aŋwen ma ditogi mwaka acel acel, ma komgi pe ki mwonyo, 33kacel ki gityer me moko kwon ki gityer amata pi twoni ki nyogi romi ki litino romi ma lubo welgi, macalo cik tye. 34Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon ki gityer amata mutike.
35“I nino me aborone wubibedo iye ki cokke madit me woro Lubaŋa; pe wuti iye tic mo matek, 36ento wutyer iye gitum awaŋa, gityer ma giwaŋo ki mac wek obed gin ma ŋwece kur me yomo cwiny Rwot: twon acel, nyok romo acel ki litino nyogi romi abiro ma ditogi mwaka acel acel, ma komgi pe ki mwonyo, 37kacel ki gityer me moko kwon ki gityer amata pi twon ki nyok romo ki litino romi ma lubo welgi, macalo cik tye. 38Wubityero bene nyok dyel acel pi gitum me bal ma gimedo ki gitum awaŋa me nino ducu, ki gityer me moko kwon ki gityer amata mutike.
39“Meno aye gin ma wubityero bot Rwot i ninowu madito ma giciko, kun wumedo iye gityerwu me cobo kwon ki gityer mu kene ma iwu opwoyo, pi gitumwu me awaŋa, gityer me moko kwon ki me amata, dok pi gityerwu me lakwecwiny.”
40Moses otito ki jo Icrael lok ducu ma Rwot ocike kwede.

robotstxt: allowed

filter: keep


text:
Nwoyo Cik 6
Cik madit makato
1“Man aye lok ma giciko, ki lwak cik ki gin ma Rwot oŋolo ma Rwot Lubaŋawu ocika ni apwonywu kwede, wek wulubgi i lobo ma wubicito loka ca ka camone, 2wek wulwor Rwot Lubaŋawu, wun kikomwu ki likwayowu, kun wugwoko cikke ducu ki lok ducu ma en ociko ma atye ka cikowu kwede, nino ducu me kwo mewu, wek wuri i wi lobo pi kare malac. 3Pi meno, wun jo Icrael wuwiny, wugwokke wek wulubgi, wek nyimwu obed leŋ, wek wunya bene mapol, kit ma Rwot Lubaŋa pa kwarowu yam owaco botwu i lobo ma mol cak ki moo kic-ci.
4-“Wuwiny, wun jo Icrael: Rwot Lubaŋawa en Rwot acel. 5-Mar Rwot Lubaŋani ki cwinyi ducu, ki tiponi ducu ki tekki ducu. 6-Lok magi ducu ma acikowu kwede tin-ni wubiketo i cwinywu; 7dok wubipwonyo litinowu kwedgi matek. Wulok lok i komgi ma wubedo i odiwu, ki ka wutye ka wot i yo, ka wubuto piny ki ka wua malo. 8Wutwe i ŋut ciŋwu obed lanyut; wutwe bene i dye tur nyimwu. 9Dok wubicoyo i kom okar doggola me odiwu, ki i dog gaŋwu.
Can ma bibino pi balo cik pa Lubaŋa
10-“I kare ma Rwot Lubaŋawu doŋ otyeko kelowu i lobo ma yam okwoŋo pire bot kwarowu Abraim ki Icaka ki Yakobo, ni ebimiyowu, ma tye iye gaŋi madito ma gibeco, ma yam pe wun aye wugerogi, 11ki odi ma gupoŋ ki jami ducu ma gibeco ma yam pe wun aye wupoŋo igi, ki bur pii ma gikwinyogi ma pe wun aye wukwinyo, ki poto olok ki poto jeituni ma pe wun aye wupito; ka doŋ wucamo wuyeŋ, 12ci ber wugwokke wek wiwu pe owil woko i kom Rwot ma yam okwanyowu woko ki i lobo Ejipt, i ot me opii. 13-Wulwor Rwot Lubaŋawu, wuti pi en, wukwoŋ kwoŋwu ki nyiŋe. 14Pe wulub kor lubaŋa mukene ducu, macalo lwak lubaŋa pa rok mapatpat ma birumowu dyere, 15pien Rwot Lubaŋawu ma tye i kinwu-ni en Lubaŋa ma lanyeko; wek kiniga pe omak Rwot Lubaŋawu i komwu, miyo en bityekowu woko liweŋ ki i wi lobo.
16-“Pe wuom i Rwot Lubaŋawu, macalo yam wuomo kwede iye i Maca. 17Wuket cwinywu ka gwoko lok ducu ma Rwot Lubaŋawu ociko, ki lokke me caden, ki cikke ducu ma en ocikowu kwede. 18Dok wubitiyo gin ma nen atir dok maber i waŋ Rwot, wek nyimwu obed leŋ, wek wucit wucam lobo maberri ma yam Rwot okwoŋo pire ni ebimiyo bot kwarowu, 19kun wuryemo lukworwu woko ducu ki i nyimwu, macalo Rwot yam owaco.
20“I kare me anyim, ka latinni bipenyi ni, ‘Lok man me caden kono te lokke aŋo, ki lwak cik ducu ki gin ma giŋolo ma Rwot Lubaŋawa ocikowa kwede-ni?’ 21ci ibiwaco ki latinni ni, ‘Wan yam onoŋo wabedo opii pa Parao i Ejipt, ci Rwot okwanyowa ki i Ejipt pi twero me bade. 22Yam Rwot onyuto lwak lanyut ki taŋo madito dok malit twatwal i kom lobo Ejipt ki i kom Parao ki i kom jo ma i ode ducu ma waneno ki waŋwa. 23Okwanyowa woko ki kunnu wek ekelwa wa kany, eminiwa lobo ma yam okwoŋo pire ni ebimiyo bot kwarowa. 24Rwot yam ocikowa ni walub cik magi ducu, dok ni walwor Rwot Lubaŋawa wek wabed maber nakanaka, wek en ogwokwa wabed makwo, macalo koni watye-ni. 25Ka wagwokke wek wacob lok man ducu ma gicikowa kwede ki i nyim Rwot Lubaŋawa, macalo en yam ocikowa kwede, miyo wabedo jo ma kitwa atir.’


text:
Jeremia 45
Cikke pa Lubaŋa bot Baruk
1-I mwaka me aŋwen me loc pa Yekoyakim wod pa Yocia kabaka me Juda, en aye Baruk wod pa Neria ocoyo iye lok ma Jeremia owaco bote kikore kikore. Ci lanebi Jeremia owaco bot Baruk ni, 2“Rwot, Lubaŋa pa Icrael, owaco kuman ni, Baruk, 3in iwacci, ‘Can i wiya gira! Rwot dok omedo cwercwiny i kom arem ma atye kwede. Doŋ aol woko ki cur dok pe alimo yweyo mo wacel!’”
4Pi meno Rwot owaco bot Jeremia me tito bot Baruk ni, “Abemuko gin ma yam agero dok aputo gin ma yam apito-ni woko. Abitimo man i kom lobo kulu. 5Itye ka yenyo gin mogo madito piri keni? Pe iyenygi. Pien nen, abekelo can i kom dano ducu ma bedo i lobo, ento olo twal ibibwot, abimiyo kwoni bedo boti macalo mot me lweny i kabedo ducu ma icito iye. An Rwot kikoma aye doŋ aloko man.”


text:
Ejekiel 41
1Lacen dok dano-nu okela i kicika ma i dyere, Ci opimo yo ma gikato ki iye onoŋo borre romo futi apar, 2ki lacce onoŋo futi apar wiye abicel, ki dit me kom cel onoŋo romo futi aboro yo tuŋ ryoryo ducu. Ka dok opimo kicika onoŋo borre romo futi pyerabicel wiye aŋwen, ki lacce romo futi pyeradek wiye aryo.
3Lacen dano-nu odonyo i kicika me agikkine. Ci opimo doggola me donyo, bone futi adek ki lacce futi apar, ki dit kom kicika yo tuŋ ryoryo ducu onoŋo romo futi apar wiye acel. 4Ka opimo kicika borre oromo futi pyeradek wiye aryo ki lacce futi pyeradek wiye aryo, Ka lacen owacca ni, “Man aye kabedo maleŋ makato ducu.”
Kicika ot ma gigerogi i kom cel me ot pa Lubaŋa
5Dano-nu opimo cel me ot pa Lubaŋa ci ditte oromo futi apar, Doŋ i kom cel man ma orumo ot pa Lubaŋa woko ducu, onoŋo tye iye kicika matitino, ma lacgi onoŋo romo futi abicel. 6Kicika ma i ŋete onoŋo tye i dul adek ma gukubbe gudok malo, ma acel acel onoŋo ododde i wi wadi kun dul odi acel acel tye ki kicika pyeradek. Onoŋo bene tye gin me latyel kor kicika ducu ma orumo cel me ot pa Lubaŋa woko me teno kicika ducu, wek pe gutenne i kom cel me ot pa Lubaŋa. 7Doŋ kicika ma i ŋete-gu gudoko malac kun gutiŋŋe woko malo likuŋ i wi odi wadigi ki dul odi acel acel, ma guporo lac pa gin latyel kor kicika a i kom dul ot acel o kwede i kom dul ot mukene ma gurumo ot pa Lubaŋa, Onoŋo bene tye yo ma giito kwede malo i ŋet ot pa Lubaŋa, kit meno dano-nu twero a ki i dul odi ma piny dok malo i dul odi ma tye i wiye me agikki, kun kato ki dul odi ma tye i dyere. 8Ci aneno kabedo murumo ot pa Lubaŋa bene otiŋŋe malo i kabedo ducu. Ci gipimo te guti ma i ŋete ducu ginoŋo ni borre oromo bor pa lagada acel ma rom ki futi apar. 9Doŋ dit me kom cel ma woko me kicika ma i ŋete ducu oromo futi aboro; ki dul abam ma gibwoto tye noŋo onoŋo romo futi aboro bene. Dok me a i kin abam me ot pa Lubaŋa 10o kwede i kicika me dyekal ma gurumo ot pa Lubaŋa woko, onoŋo lacce romo futi pyeradek wiye aryo. 11Doggola me kicika ma i ŋete-gu ducu gukemo abam ma onoŋo gibwoto tye nono-ni. Doggola acel okemo yo tuŋ acam, ki doggola mukene okemo yo tuŋ acuc, doŋ lac pa dul ma gibwoto odon nono-ni onoŋo romo futi aboro ma orumo ot woko ducu.
Gedo ma tye yo tuŋ potoceŋ
12Ot mo ma onoŋo okemme ki ot pa Lubaŋa ki tun potoceŋ onoŋo lacce romo futi miya acel ki apar wiye aryo, ki cel ma orumo onoŋo ditte romo futi aboro; ki borre onoŋo romo futi miya acel ki pyeraŋwen wiye aŋwen.
Kit pim ducu ma gipimo ki ot pa Lubaŋa
13Lacen dano-nu dok opimo ot pa Lubaŋa, borre obedo futi miya acel ki pyerabicel. Dok opimo piny ki yo tuŋ i ŋe ot pa Lubaŋa dok kwede ariari yo tuŋ i dyekal, medo ki gedo ki celle, borre oromo futi miya acel ki pyerabicel. 14Nyim ot pa Lubaŋa ma okemo yo tuŋ wokceŋ ki dyekalle, onoŋo romo futi mi ya acel ki pyerabicel. 15Ka dok opimo bor pa gedo ma onoŋo okemme ki dyekal ma onoŋo tye yo tuŋ potocenni, ki celle ducu ryoryo, oromo futi miya acel ki pyerabicel.
Lok mukene ducu i kom ot pa Lubaŋa
Kicika maditte ma gidonyo kwede i ot pa Lubaŋa, ki kicika ma i iye, ki kicika ma i doggola me donyo ma tye yo tuŋ woko, 16onoŋo gipetogi woko maber ki bao ma oumo kor ot woko ducu; gin adek-ki ducu onoŋo gitye ki wan dirica mapol madiŋ, Ki malo ka wi dye ot i doggola me ot pa Lubaŋa onoŋo giguro kome ducu girumo ki bao, cakke ki i dye ot piny dok kwede malo wa i waŋ dirica (waŋ dirica onoŋo giumogi woko) 17nio wa i kabedo ma tye malo ka wi doggola, wa i kicika ma i iye ki yo tuŋ woko bene. Doŋ ki i kom cel murumo woko ducu ki i kicika ma i iye ki kicika maditte, onoŋo gigoro cal lukerubi ki cal yadi otit.
18Giketo cal yat otit i kin lukerubi ma gigwennye agwenya. Lakerubi acel acel onoŋo waŋe tye aryo, 19waŋ mo ma nen calo waŋ dano onoŋo okemo otit ki yo tuŋcel, ki tuŋcel bene waŋ ma nen calo wan labwor okemo otit, Gigorogi girumo kwede ot pa Lubaŋa woko litit; 20cakke ki i dye ot piny dok kwede malo ka wi doggola gigoro iye cal lukerubi ki cal otit i kor ot.
Keno tyer ma gitiyo ki bao
21Bao me doggola ducu obedo latwoke aŋwen: ki i nyim kabedo maleŋ onoŋo tye iye gin mo 22ma obedo calo ke no tyer ma gitiyo ki bao, Onoŋo borre romo futi abic ki lacce futi adek. Twoke ducu, ki tedi tere ki murumo ducu onoŋo gitiyo ki bao. Lacen dano-nu owacca ni, “Man aye meja ma gicibo cuŋ i nyim Rwot.”
Lok i kom doggola
23Onoŋo tye doggola la iye aryo i agikki me yo ma donyo i kicika madit, dok bene onoŋo tye doggola la iye aryo i agikki yo ma cito i kabedo maleŋ makato ducu-ni. 24Doggola acel acel onoŋo giyubo laiye aryo ma giwirre giyabbe i dye ot ka maleŋ. 25Dok i kom doggola me kicika maditte onoŋo gigoro iye cal lukerubi ki cal yadi otit, kit macalo onoŋo koŋ gigoro i kor ot me kicika ducu-ni. Ki yo tuŋ woko onoŋo tye iye bolo me bao me geŋo tipo ma tye i nyim doggola me donyo. 26Dok bene onoŋo tye waŋ dirica madiŋ tuŋcel, ki yadi otit tye tuŋcel ki tuŋcel, i kom cel ma i ŋet kicika ma i doggola me donyo.


text:
Jabuli 122
Lega ni Jerucalem obed ki kuc
1Abedo ki yomcwiny i kare ma guwaco bota ni,
“Wacitu i ot pa Rwot!”
2Wabedo ka cuŋ acuŋa ki tyenwa i dog gaŋ me Jerucalem!
3Jerucalem doŋ gigero odoco matek, ma ocuŋ nen maber atika!
4Man aye ka ma kaka ma Rwot
oyero gibino iye, gin aye jo Icrael;
gibino ka miyo pwoc bot Rwot,
kit macalo yam giciko kwede pigi.
5Komker me ŋolo kop giketo tye kunnu,
gin komker me ot pa Daudi.
6Wuleg pi kuc me Jerucalem!
“Wek gin jo ma mari gubed ki lonyo dok ki kwo maber!
7Kuc obed i i cel murumo gaŋŋi,
dok kuc madwoŋ myero obed i odi ma wigi ocudo malo!”
8Pi utmega ki pi luwota
abiwacci, “Kuc obed botwu!”
9Kit macalo Rwot Lubaŋawa bedo i ode kany-nyi,
abilego ni ibed maber.


text:
Jeremia 21
Gitito kit ma gibibalo kwede Jerucalem woko
1Man aye lok pa Rwot ma obino bot Jeremia i kare ma kabaka Jedekia ooro Packur wod pa Malkia ki ajwaka Jepania wod pa Maceya bot Jeremia kun wacci, 2-“Lok bot Rwot piwa, pien Nebukadnejar kabaka me Babilon tye ka ero lweny i komwa. Gwok nyo Rwot bitiyo jami taŋone mogo piwa, ci bimiyo. Nebukadnejar jer dok cen ki ŋeye.”
3Ci Jeremia otito ki jo ma onoŋo gicwalo bote-ni 4ni gucitit bot Jedekia ni Rwot, ma en Lubaŋa pa Icrael, doŋ otyeko waco ni, “Abecito ka ryemo askari ma Jedekia tye ka tic kwedgi me lweny i kom kabaka me Babilon ki dul monnye, ma doŋ gitye ka rumo cel me gaŋ woko ducu-ni adwokogi cen. Abicoko jami lwenygi aduro woko i dye gaŋ. 5An kikoma aye doŋ abilwenyo i komwu ki tekona ducu, ki kiniga, ki akeca madit. 6Abineko jo ducu ma gibedo i gaŋ man, dano kacel ki lee, gin ducu two gemo marac adada biketogi woko. 7Lacen abimiyo Jedekia kabaka me Juda, ki luticce, ki jo ma gitye i gaŋ man ma gubwot ma two gemo pe onekogi, jo ma pe ginekogi ki lweny ki pala lucwan, ma kec madit pe onekogi, abimiyogi woko i cin Nebukadnejar kabaka me Babilon, cin lukworgi ma gimito nekogi woko. Nebukadnejar binekogi woko ducu ki pala lucwan; kadi wa kica bene pe bimako en i komgi, pe bene biparo pigi, dok pe biwekogi gibedo kwo. Man Rwot ma owaco.”
8Lacen Rwot dok ociko Jeremia me tito ki lwak ni, “Wuwiny, an Rwot am iyo botwu twero me yero yo ma tero dano i kwo nyo yo ma tero dano i to. 9Ŋat ma pud bedo i gaŋ man gibineko woko ki pala lucwan i lweny, nyo kec bineko, nyo two gemo bibino neko woko. Ento ŋat mo ma bia cito woko kun mine bot jo Babilon ma doŋ kombeddi gurumo gaŋ woko, en aye bibedo kwo dok kwone bibedo bote macalo mot me lweny. 10Doŋ amoko tamma woko pe me bwoto gaŋ man, ento doŋ ayubbe me balone woko, Gibimiyo i cin kabaka me Babilon, ci en biwaŋo woko ki mac ŋinyiŋinyi. Man Rwot ma owaco.”
Ŋolo kop i kom ot ker me Juda
11“Wac bot jo me ot pa kabaka me Juda ni, ‘Wuwiny lok pa Rwot, 12wun jo me ot pa Daudi! Rwot owaco kuman ni,
“ ‘Wuŋol kop atir piny ma ru ki piny ma ru,
dok myero wular dano ki i ciŋ ŋat ma unogi
kadi ki ŋat ma doŋ gityeko yako jamine woko,
wek pe akemona okatti wokomacalo mac ma lyel,
ma waŋo piny ma ŋat mo pe romo nekone,
pi gin marac ma wubedo ka timone.’ ”
13“Nen, atye ki lok i komwu, wun
jo ma wubedo i nota,
kadi ki in got ma it ye i dye bar, man Rwot ma owaco;
wun ma wuwacci, ‘Aŋa kono ma bilor piny bino ka lweny i komwa?’
dok bene wuwaco ni, ‘Aŋa ma bidonyo i kabedo ka ma wabedo iye?’
14Abiketo can i komwu kun lubo
kit gin ma wutimo, man Rwot ma owaco; abimoko mac i buŋawu,
ci awaŋo gin ducu ma orumo ŋete atyeko woko liweŋ.”


text:
2 Tekwaro 12
Cicak omonyo jo Juda
(1 Luker 14.21-31)
1Ka ker pa Rekoboam doŋ omoko maber, kun medde ki cuŋ matek, en kacel ki jo Icrael ducu gucako bwoto cik pa Rwot. 2I mwaka me loc pa Rekoboam me abicce, en aye Cicak kabaka me Ejipt obino kwede ka lweny i kom jo Jerucalem, pien gubwoto Rwot woko. 3Gubino ki gadigadi lweny alip acel ki miya aryo, ki lulweny ma giriŋo ki aguragura alip pyerabicel. Lwakjo ma welgi pe kwanne gubino kwede ma gua ki i Ejipt, jo Libya, jo Cukiim, ki jo Etiopia. 4Ci omako gaŋi ma girumo ki cel gogo ma i Juda ducu nio kwede wa i Jerucalem. 5Cemaya ma lanebi ocito bot Rekoboam ki bot rwodi me Juda, ma onoŋo gucokke i Jerucalem pi Cicak owaco botgi ni, “Rwot owaco kuman ni, ‘Wun wuryeko bwoto an woko, pi meno an bene atyeko miyowu i ciŋ Cicak.’ ” 6Rwodi me Icrael kacel ki kabaka gumwolle woko, omiyo guwacci, “Rwot lokke tye kakare.” 7Ka Rwot oneno ni gumwolle kengi, lok pa Rwot obino bot Cemaya ma wacci, “Gin gumwolle kengi; pe doŋ abityekogi woko, ento doŋ abilarogi, pe doŋ abitoyo akemona i kom Jerucalem ki cin Cicak. 8Ento gibibedo luticce, ka wek guŋe tic kweda ki dok me tic ki luloc me lobo mukene bene.”
9-Kit meno Cicak kabaka me Ejipt ocako bino ka lweny i kom Jerucalem, ci oyako jami ma gikano i ot lim pa Rwot, ki jami ma gikano i ot lim pa kabaka. En oyako woko ducu, dok oyako lwak kwodi me jabu ma yam Solomon otiyogi. 10Kabaka Rekoboam dok otiyo lwak kwodi mukene; otiyo kwodi mola, ci omiyogi i ciŋ ludito pa lugwok kabaka ma gigwoko doggola ot pa kabaka. 11I kare ducu ma noŋo kabaka cito i ot pa Rwot, lugwok en yam gimako kwodi, ka dok gidwoko kakagi i ot kicika pa lugwok kabaka. 12Ka doŋ en omwolle kene ci akemo pa Rwot oa woko i kome, ci pe miyo gityekogi woko liweŋ, dok piny onoŋo ber i Juda.
13Kit meno Rekoboam omoko ker mere matek i Jerucalem dok obedo ka loc bene, Rekoboam ocamo ker ma mwaka me ditte romo pyeraŋwen wiye acel, obedo ka loc i Jerucalem pi mwaka apar wiye abiro, Jerucalem ma en aye gaŋ ma yam Rwot oyero ki i kin kaka ducu me lerael pi keto iye nyiŋe. Nyiŋ minne Naama ma anyira Ammon. 14En con obedo ka tiyo gin marac, pien pe oketo cwinye ka yenyo Rwot.
15Lok kom Rekoboam mudoŋŋe ducu, nia i acakki nio i agikkine, gityeko coyone i buk me Tekwaro ma lanebi Cemaya ocoyo, ki i buk pa Iddo ma lanen, Lweny yam obedo tye i kin Rekobo am ki Jeroboam pi kare ducu ma pe gik. 16Rekoboam oto, oywe kacel ki kwarine, ci giyiko kacel ki kwarine i gaŋ kai pa Daudi; wode Abija aye oleyo ka tyene.


text:
Yai 22
Iswil amako Cul
1“Ka ngatamoro okwalo diang arabo oromo, di en eko ngole arabo ecate, ngakuwo nono bino culo doke kany pi diang acel, romini ongwon pi oromo acel. En miero ecul wang gi nono, do ka en likame ekaruno, poore cate pi kuwo kame en etimo nono. 2Ka omako le nono kede ngakuwo, diang arabo punda amoto oromo, di pwodi ekuo, ngakuwo nono bino culo leini are pi le acel.
3“Ka omako ngakuwo di etie turo ot iwor di oko bunge paka to, raco me remo mere likame dong i wi ngatamoro. 4Do ka oko neke di ceng otieko wok, raco me remo mere dong i wi ngat koneke.
5“Ka dano moro omio leini mege oyai ki poto mere di kiko ot camo poto ka ngat ocelu arabo olok mere, arabo egonyo le mere di eko ot camo poto ka ngat ocelu, en miero ecul gi nono kede mere kame ber kowok ki poto mere.
6“Ka dano moro ocwinyo mac i poto mere di mac ko kobo wango poto ka ngat ocelu di eko wango kal kame oudo kocoko i atukit amoto kame oudo pwodi likame kokao arabo poto lung, ngat kocwinyo mac miero cul won poto gikame mac owango.
7“Ka ngatamoro omio ngawote sente arabo jamini mogo pi kano ne, di oko kwalo gi nogo ki ot ka ngawote; ngakuwo nono ka oko make, en ebino culo gi nogo kede akalamo tien are. 8Do ka likame oko mako ngakuwo nono, kobino tero won ot i nyim Rubanga,m pi mito ngeno ka likame en kame ekwalo jamini ka ngawote.
9“I kom kop kame mako marao jamini bala nat doke, pundan, romini, igoen, arabo gimoro kame oudo orwenyo, kame ngat acel waco be, ‘En mera,’ ngat ocelu da be, ‘En mera,’ kop ka jo nogo kobino tero i nyim Rubanga. Ngat kame Rubanga ronkinon bino culo won gi nono kede kame kalamo tien are.
10“Ka ngatamoro oko joko ne ngat ocelu punda, diang, oromo, arabo le moro pi gwoko ne, di le nono ko to arabo eudo awanon amoto joyak oko yake, abongo ngatamoro neno, 11ngat kame oudo ojoko ne le miero ot i nyim Rwot di eko kwongere be en likame ekwalo le ka ngawote. Won le bino yei kwongere mere nono, di do en likame eko bino culo gimoro. 12Do ka oudo okwalo le nono akwala, en ebino culo wange but wone. 13Ka oudo le me obar en koneke, mito ekel gikame nyuto; likame kobino culo gikame le me obar en koneko.
14“Ka ngatamoro okwao le kibut ngat ocelu di le nono oko udo awanon arabo eko to di wone li i kanono, miero dano nono cul wange. 15Do ka le nono oto di wone tie kanono, likame kobino cule. Ka oudo opange apanga, kobino culo sente kame oudo kopange kede kenekene.
Iswilia amako Iponeso kede Edini
16- “Ka icuo moro oko supo nyako kalikame pwodi ongeo icuo doko di pwodi likame enerere kede dano moro, di en eko buto kede, en ebino kwanyo jamini me nyome di nyako nono ko doko dako mere. 17Do ka papa me nyako nono oko dagi ne nyome, en ebino kwanyo ne papa me nyako nono jamini kame kopoore culo pi nyomo nyako kalikame pwodi ongeo icuo.
18- “Miero nek dako kame ngajwok.
19- “Miero nek ngat kame buto kede le bala dako.
20- “Ngatamoroni kame mio giayala but rubanga moro ace apat kede Rwot, kobino ngolo ne kop me to.
21- “Kur iter ngakumbor kirac arabo tidilo en, pien wuda bin ibedunu jokumbor i lobo me Misiri. 22Kur itidilo apuserut moro arabo atin kic. 23Ka wun itidilunu gin, ango Rwot, abino winyo koko gi kame gin kikok pi kony kibuta; 24abino lilo kede wu kitek di ako neko wu kede epima, di mon wu ko doko apuserun kede idwe wu da ko doko idwe kic.
25- “Ka wun ikopunu sente but jo na kame jocan, likame ibinunu tero gi bala kame jo kame kopo jo sente timo kede; likame ibinunu penyo gi ameda. 26- Ka imako egoe ka dano moro pi banya, miero idwok ne di pwodi ceng likame odonyo; 27pien cengemogo egoe mere inonono acel kenekene kame en eum kede; nyo ace kame en ebino um kede? Kame en eko koko kony kibuta, ango abino winyo koko mere, pien ango angakisa.
28- “Kur iyamo kirac i kom Rubanga, doko kur ilamo ngatel me jo ni.
29“Kur igal kelo na giamia kikom amio kame iudo, kede giamia me bwini kede mo me olibeti.
“Ibinunu mina idwe wu awobe kao. 30Ibinunu timo kamanono da kede doke wu kede romini wu. Atin twon arabo atin me emerekek kame konywalo bino bedo kede toto mere pi ceng kanyaare, do i ceng me kanyauni kobino mine buta.
31- “Wun ibinunu bedo jo na kacil; pi mano, likame ibinunu camo ringo me le moro kame le me obar oneko; ibinunu uce ne igwogin.


text:
Ageini 36
Ikwae ka Esau
(1 Iyutun 1.34-37)
1Jogi en kame obedo ikwae ka Esau, ngat kame kolwongo da be Edom. 2- Esau bin onyomo mon mege kikom anyira me Kanan, gin ige: Ada nyar ka Elon Ngakiti, Okolibama nyar ka Ana wot ka Sibeon Ngakibi, 3- kede Basemat nyar ka Isimael, en amin me Nebaiot. 4Ada bin oko nywalo ne Esau Elipasi; Basemat bin oko nywalo Reuel; 5Okolibama bin oko nywalo Yeus, Yalam kede Kora. Jogo nogi en kame obedo awobe ka Esau, kame bin en eko nywalo i lobo me Kanan.
6Di do Esau bin oko yai kede mon mege, awobe mege, anyira mege kede jo dedede me i ode, doke mege kede leini mege dedede, kiton jamini dedede kame bin en eko udo di etie i lobo me Kanan. Di en eko ot kabedo ace kame bin bor kede omin mere Yakobo. 7Pien lobo kame gin oudo kitie bedo iye oudo odoko do diding negi, pien jamini kame gin bin kitie kede oudo tot twatwal, manoni oko mino likame oudo kikaruno dong bedo karacel. 8Pi mano, Esau, kame nyinge da Edom, oko do bin donyo bedo i piny me Seir, piny me mori.
9Jogi en kame obedo ikwae ka Esau, kwaru me jo Edom, kame bedo Seir i piny me mori. 10Nying awobe ka Esau ige: Elipasi, awobi kame en bin enywalo kede Ada dako mere; Reuel, awobi kame en bin enywalo kede Basemat dako mere da. 11Awobe ka Elipasi bin gin en Teman, Omar, Sepo, Gatam kede Kenas. 12Elipasi wot ka Esau bin oko nyomo dako ace kame bin nyinge Timina, ngat oko nywalo ne Amalek. Jogo en kame obedo awobe ka Esau kame enywalo kede Ada dako mere. 13Awobe ka Reuel bin gin ige: Nakat, Seera, Sama kede Misa. Jo nogo en kame bin obedo awobe ka Esau kame bin enywalo kede Basemat.
14Awobe ka Okolibama, dako ka Esau, nyar ka Ana wot ka Sibeon gin ige: en bin eko nywalo ne Esau Yeus, Yalam kede Kora.
15Magi en ikekon me awobe ka Esau. Awobe ka Elipasi kao ka Esau bin obedo kwaru me jo me ikekon gi: Teman, Omar, Sepo, Kenas, 16Kora, Gatam kede Amalek. Magonogo en ikekon ka Elipasi, kame bin bedo i lobo me Edom. Jo nogi en kame obedo ikwae ka Ada.
17Ikekon kame bin owok kibut Reuel wot ka Esau gin en: Nakat, Seera, Sama, kede Misa. Jogi dedede bin obedo ikwae ka Basemat dako ka Esau.
18Ikekon kame bin owok kibut dako ka Esau Okolibama, nyar ka Ana gin en: Yeus, Yalam, kede Kora. 19Ikekon nogi dedede bin owok kibut Esau.
Ikwae ka Seir
(1 Iyutun 1.38-42)
20Jogi en kame obedo awobe ka Seir Ngakorit, kame bin ogeo bedo i lobo nono sek: Lotan, Sobal, Sibeon, Ana, 21Dison, Eser, kede Disan; awobe ka Seir nogi da en kame obedo ikekon me jo Korit, kame bin bedo i lobo me Edom.
22Ikekon kame bin owok kibut Lotan gin en Kori kede Keman. Timina en kame bin obedo amin me Lotan.
23Awobe ka Sobal gin bin ige: Aluban, Manakat, Ebal, Sepo kede Onam.
24Awobe ka Sibeon bin gin en: Aya kede Ana. Ana nono en kame bin oko ngoole i kom atan kame lelepo pii aliet i wi itela, di oudo en etie kwano pundan ka papa mere Sibeon.
25Idwe ka Ana bin gin en: Dison kede Okolibama.
26Awobe ka Dison bin gin en: Kemudan, Esiban, Itiran kede Keran.
27Awobe ka Eser bin gin en: Bilkan, Saaban kede Akan.
28Awobe ka Disan bin gin en: Us kede Aran.
29Nying ikekon me jo Korit bin ige: Lotan, Sobal, Sibeon, Ana, 30Dison, Eser kede Disan. Magonogo en kame obedo ikekon me jo Korit i lobo me Seir.
Abakai me Edom
(1 Iyutun 1.43-54)
31Abakai kame bin opugo lobo me Edom di bin pwodi likame abaka moro opugo jo me Isirael gin ige: 32Bela wot ka Beor bin opugo Edom. Nying bomba mere bin Dinkaba. 33Kakame Bela bin oko to kede, Yobab wot ka Seera me Bosira oko lunyo wange bala abaka. 34Yobab bin oko to di Kusam dano me adul me Teman oko lunyo wange bala abaka. 35Kakame Kusam oko to kede, Kadad wot ka Bedad, ngat kame bin oko bwono jo me Midian i piny me Moab, oko lunyo wange bala abaka. Nying bomba mere bin Abit. 36Kadad bin oko to di Samila me Masereka oko lunyo wange bala abaka. 37Kakame Samila oko to kede, Saul me bomba me Rekobot kame bin tie i nget ecilet me Eupurate, oko bin lunyo wange bala abaka. 38Saul bin oko to di Baal Aanan wot ka Acibor oko lunyo wange bala abaka. 39Kakame Baal Aanan wot ka Acibor oko to kede, Kadar bin oko lunyo wange bala abaka. Nying bomba mere bin Pau; nying dako mere bin Meketabel, nyar ka Matured, nyar ka Mesakab.
40Ikekon me jo kowok kibut Esau di lubere kede ude gi kede kabedere gi nying gi ige: Timina, Aluba, Yetet, 41Okolibama, Ela, Pinon, 42Kenas, Teman, Mibisar, 43Magadiel kede Iram. Magonogi en kame obedo ikekon me jo Edom di lubere kede kabedere gi i lobo kame bin gin kiko donyo bedo iye. Esau en kame obedo kwaru me jo Edom.


text:
Jeremia 18
Jeremia obedo i ot pa lacwe agulu
1Rwot owacca ni, 2“A malo icit i ot pa lwacwe agulu, ci abimiyo iwinyo lokka ki kunnu.” 3Ci aa acito i ot pa lacwe agulu, ci anoŋo en tye ka cweyo agulune i kom lawala. 4Ci lobo agulu ma onoŋo lacwe agulu tye ka cweyone-ni oballe woko ki i ciŋe, ci en oloko woko otiyo kwede gin mukene mapat kit macalo en lacwe agulu oneno ni ber bote me atima.
5Rwot dok owaco bota ni, 6“Wun jo me ot pa Icrael, pe atwero tiyo i komwu gin ma lacwe agulu otiyo-ni? Man Rwot ma owaco. Nen, wun jo Icrael bene wutye i ciŋa macalo lobo ma tye i cin lacwe agulu. 7Ka ce i kare mo awaco pi rok mo ni abiputo dok aturo woko ci abityeko woko, 8ka ce doŋ rok meno ma aloko pire-ni olokke oweko timo gin marac, ci abinut pi gin marac ma onoŋo atamo ni atimo i kome ca. 9Dok bene ka ce onoŋo awacci abipito nyo agero rok nyo ker mo-ni, 10ce rok meno okwero winyo doga olokke ka timo gin marac, ci abiloko tamma i kom gin maber ma onoŋo awaco ni abitimo botgi-ni. 11Kombeddi doŋ itit bot jo Juda ki jo ma bedo i Jerucalem ni, ‘Rwot owaco kuman ni, Nen, atye ki yub marac piwu dok ayubbe me keto can i komwu. Wulokke wudwog cen, ŋat acel acel owek kit marac woko, dok oyub kite kun tiyo gin ma tye atir.’
Jo Icrael gukwero Rwot woko
12“Ento gin gigamo ni, ‘Lokke pe konyo! Wabilubo yub ma waŋ kikomwa aye wayubo, ki ŋat acel acel bene bitiyo gin ducu ma oporo rac cwinye ma nwan-ni.’
13“Mumiyo Rwot owaco kuman ni,
Ka imito koŋ ipeny i kin lurok,
aŋa ma yam owinyo lok mo ma cal ki man?
Jo Icrael ma amaro
doŋ gutimo gin marac adada.
14Pee me Lebanon mo no
twero weko lacol got me Cirion?
Kulu ma piine nie ma mol a ki i wi godi
twero two woko liweŋ?
15Ento jona doŋ wigi otyeko wil woko i koma;
gibedo ka wano odok eceta bot cal lubaŋa-gu;
gubedo ka yokke atata i kit me wot megi,
pe gulubo yo macon,
dok bene guwoto ki i yo mogo ma wok ki cen,
pe guwoto ki i yo gudo,
16ma guloko lobogi odoko gin ma miyo lworo bot dano,
ma bibedo gin ma gijwat pire kun gicayo nakanaka.
Jo ducu ma gibikato ki i ka ŋete gibibedo ki ur madit twatwal kun giyeŋo wigi.
17Abikeyo jona woko i nyim lukworgi,
calo apwa ma yamo wokceŋ tye ka tiŋone.
Abiloko ŋeya woko botgi;
pe abikonyogi ka can opoto komgi.”
Gipiro lok i kom Jeremia
18Lacen lwak guwacci, “Wubin wapiru lok i kom Jeremia! Kare ducu wabibedo ki ajwagi ma giromo pwonyowa, ki luryeko bene ma gibibedo ka miyo botwa tam, dok wabibedo ki lunebi ma gimedde anyim ki tito lok pa Lubaŋa, Wubin, wek wakelu lok me pido i kome, doŋ bene wagiku keto cwinywa i lok ducu ma en owaco-gu.”
19Pi meno Jeremia olego Lubaŋa, kun wacci, “Rwot, winy lok ma atye ka wacone-ni, ki dok bene iwiny lok ma lukworra gitye ka lokone i koma. 20Gin marac mono aye giculo ki ŋat ma timo gin maber? Doŋ gutyeko kwinyo bur woko ni myero apot iye. Koŋ ipo kit macalo abino kwede i nyimi kun apido pigi ma aloko lok maber, wek ikwany akemoni woko ki i komgi. 21Pi meno doŋ imi kec onek litinogi otyekgi woko; dok bene wek ginekgi woko i lweny ki pala lucwan. Wek mongi gudoŋ laboŋo litino dok bene gudok mon-to. Wek two gemo aye onek coggi otyekgi woko, ki awobegi bene myero ginekgi woko i mony ki pala lucwan. 22Cwal dul mony atura me yako gaŋigi woko, wek guwo ki koko ma kelo lworo. Doŋ gutyeko kwinyo bur woko wek apot iye, dok guciko owic woko wek amok iye. 23Ento in, ai Rwot, iŋeyo kit macalo gipiro kwede lok i koma wek gineka woko. Pe itimgi ki ca pi gin marac ma gitimo, pe bene ijwa balgi woko matwal ki i nyimi. Wek gibed ka loyogi kumeno i nyimi; ti kwedgi i kare ma noŋo kiniga omaki.”


text:
Nekemia 1
Nekemia olego pi Jerucalem
1Man lok pa Nekemia wod pa Kakalia. I dwe me Kiclev, i mwaka me pyeraryo me loc pa kabaka Aritakcec, an Nekemia onoŋo atye i gaŋ madit me Cuca, 2ci Kanani, ma ŋat acel ma i kom utmegina, obino bota kacel ki jo mogo ma gua ki i Juda. An apenyogi lok i kom Jerucalem ki i kom jo ma gubwot, ma yam giterogi i opii ci gudok cen kunnu. 3Gm guwacca ni, “Jo ma gitye i lobowa kunnu ma gubwot ma yam giterogi i opii gitye ki peko madit ma jo mukene cayogi bene; ki dogcel me Jerucalem gimuko opoto woko piny, dok dog gaŋŋe ducu giwaŋo woko ki mac.”
4Ka awinyo lok meno ducu, ci abedo piny akok matek. Abedo ka kumo pi nino mapol; kun ari kec ma pe acamo cam ento abedo ka lego Lubaŋa me polo. 5Alego kun awacci, “Ai Rwot Lubaŋa me polo, in idit, dok wabedo ki lworo i nyimi. In Lubaŋa me ada dok igwoko gicikkeni ki mar meri ma pe lokke pi jo ma gimari dok ma gilubo cik meri. 6Rwot, nen an, dok iwiny legana, ma atye ka legone dyeceŋ ki dyewor pi luticci, lwak me Icrael. Atuco balwa i nyimi ni, wan jo Icrael, watyeko timo bal i nyimi. Iyo, an ki jo me doggola pa kwara watimo bal. 7Wan watimo gin marac mada nyimi, pe wabedo ka tiyo gin ma iciko, pe walubo cik meri ma yam imiyo botwa kun wok ki bot laticci Moses. 8-Po i kom lok ma yam iciko ki laticci Moses, kun iwacci, ‘Ka pe wulubo cikka; ci abikeyowu woko ata i kin lurok; 9-ento ka wulokke wudwogo bota kun wulubo cikka, kadi bed gikeyowu giketowu woko ata nio wa i agikki piny, an abicokowu adwokowu cen wa i kabedo ma doŋ atyeko yerone pi nyiŋa wek wuwora iye.’ 10Rwot, jo man gin luticci, dok gin lwakki ma yam ilarogi ki tweroni madwoŋ dok ki tekki. 11Ai Rwot, kombeddi winy legana ki lega pa luticci mukene-gu ma gitye ki cwiny me woro in, Mina gum tin, imi kica omak kabaka i koma.”
Nekemia ocito Jerucalem
I kare meno onoŋo an abedo ladit ma loyo lok i kom kono yino ma kabaka mato.


text:
Wel 13
Kocwao Ibegai Kanan
(Iswilia 1.19-33)
1Rwot oko waco ne Musa be, 2“Cwai cuo mogo ot begao lobo me Kanan, en lobo kame ango abino mino jo me Isirael; kwany ngatel acel ki buli jo me ekeko acelacel me ateker me Isirael di iko cwano gi.” 3Aso Musa oko cwano jotel me jo me Isirael nogo yai ki wi tim me Paran di lubere kede kite kame Rwot ocike kede. 4-15Nying jo nogo gin ige:
Samua wot ka Sakur me ekeko ka Ruben,
Sapat wot ka Kori me ekeko ka Simeon,
Kaleb wot ka Jepune me ekeko ka Yuda,
Igal wot ka Yosepu me ekeko ka Isakar,
Kosea wot ka Nun me ekeko ka Epuraimu,
Palati wot ka Rapu me ekeko ka Benjamin,
Gadiel wot ka Sodi me ekeko ka Sebulun,
Gadi wot ka Susi me ekeko ka Manase,
Amiel wot ka Gemali me ekeko ka Dan,
Setur wot ka Emikairi me ekeko ka Aser,
Nakabi wot ka Boposi me ekeko ka Naputali,
Geuel wot ka Maki me ekeko ka Gad.
16Magonogi en nying jo kame Musa oko cwano ot begao lobo me Kanan. Musa oko loko nying Kosea wot ka Nun odoko Yosua.
17Kakame Musa ocwao gi kede ot begao lobo me Kanan, en ewaco negi be, “Otunu paka tuno Negeb, di ikounu kato paka i piny kobedo imukuran. 18Ngingicunu epone kame piny nono cal kede, rom me jo kame bedo kunono, kede teko gi. 19Ngingicunu da ka lobo gi nono ber amoto erac, kede ka bomban kame gin kibedo iye kocelo kede apamai atek amoto li, 20kede da ka lobo gi nono mio amoto li, kede kame yen tie iye amoto li. Bedunu kede nwangcuny di ikounu kelo anyakini mogo ki kunono.” Manono oudo obedo kare me olok cako cek. 21Aso, gin kiko ot di kiko begao lobo nono cako ki wi tim me Sin tuno Rekob, i nget Lebo Kamat. 22Gin kong kioto paka Negeb, di kiko tuno Keburon, kakame Akiman, Sesai, kede Talamai oudo bedo iye, gin ikwae me jo kame kolwongo be Anakim. (Keburon bin kogero mwakini kanyaare cen di pwodi likame kogero Soan i Misiri.) 23Di kiko tuno i aditot me Esikol, di kiko tongo ki kanono ajange me olok kame anyakini onur iye, di kiko kode i yat kame jo are oudo diedielo. Kiko tero da anyakini mogo me pomagurunet kede me epigi. 24Bin oko donyo lwongo kabedo nono be aditot me Esikolb pi abunge me olok kame jo me Isirael otongo ki kanono.
Kop kame Ibegai Odwoko
25Ingei ceng ot ongwon, ibegai oko dwogo ki ngingico lobo me Kanan. 26Gin kioto but Musa kede Aaron kede but jo dedede me Isirael i Kades i wi tim me Paran. Gin kikelo negi kop amako lobo nono kede da kiko nyuto negi anyakini mogo me kunono. 27Gin kiko waco ne Musa be, “Wan ooto i lobo kame in icwao wa iye; en ebedo lobo amio adikinicel, anyakini mogo kame okelo kiye ige. 28Do jo kame bedo i lobo nono tek adikinicel, doko da bomban gi lac twatwal di kocelo gi kede apamai atek. Do arac do kalamo, oneno ikwae me jo abocoboco kame kolwongo be Anakim da kunono. 29Medo i wi manono jo Amalek bedo Negeb; jo Kiti, jo Yebu, kede jo Amor bedo i piny kobedo imukuran; kede jo Kanan da bedo i dog nam me Mediterania kede i dog ecilet me Yorodan.”
30Kaleb oko mino jo kame oudo tie kede ingungur but Musa oling, di eko waco negi be, “Wan ootunu osurunu lobo nono di okounu donyo bedo iye, wan otwerunu mano lobo nono.” 31Di do cuo kame bin oupere kede oko waco be, “Wan likame otwerunu ot yi kede joka, gin kitek kibwono wa.” 32Aso, gin kiko donyo sarakino kope me abe amakere kede lobo nono di kiwaco be, “Lobo kame wan ooto ngingico bala ibegai nono likame ceko cam atwero pito jo mege, doko da jo kame wan oneno kunono bocoboco twatwal. 33- Wan oneno jo abocoboco kunono, gin ikwae me jo Anak. Wan do oko bedo titino kibut gi ineno bala otwongo, manono en epone kame gin oudo kineno wan kede.”


text:
Ruth 3
Ruth ki Boaj i laro me dino bel
1Daane Naomi dok owacce ni, “Nyara, pe myero ayennyi ot, wek ibed maber? 2Boaj ma onoŋo ibedo ki anyirane-ni en aye ladoggolawa. Nen ba, en bipyeto cayirine tin otyeno i laro moyo. 3Ber in ilwokke, iwirre ki moo, irukke ki boŋŋini mabeco-ni, ci icit kunnu wa i laro. Ento pe inyutte kekeni bo te nio ka otyeko cam ki mat-gu. 4Lacen ka doŋ obuto piny, in inen ka ma obuto iye-ni, ci icit iye, iel tuŋ ka tyene, ibut iye; ci en bititti gin ma ibitiyo.” 5Ruth ogamo ni, “Abitiyo gin ma iwaco ducu.”
6Kit meno Ruth ocako cito wa i laro moyo, ci otiyo kit ma daane otitte-ni kikome. 7Ka Boaj otyeko camo cam ki mat-gu, ma kun cwinye yom, ocito obuto Ka ŋet cayiri ma giguro kacel. Ci Ruth okwalle ocito mot, oelo tuŋ tyene, obuto piny. 8Ki i cwiny dyewor laco ocako po; ka olokke, ci nen, dako mo obuto ka tyene! 9Owacci, “In aŋa?” Ogamo ni, “An a Ruth, aŋecani. Yar dog boŋoni, iuma kwede, pien in aye imyero ka lako an.” 10En owacce ni, “Rwot omiyo gum, nyara; man inyutta berri madit makato macon, pien pe icito i kor awobe matino, ma lucan nyo ma lulonyo. 11Ci tin, nyara, pe doŋ ilwor, pien abitimo piri gin ducu ma ilego-ni, pien lutuwa ma i gaŋ-ŋi giŋeyo kit berri. 12-Me adane an aye a watwu macok, ento tye omegiwa ma dok cok makato an ma romo lako in. 13Koŋ ibut i dyewor man, ci diki odiko ka ce omegiwa mukene aye bilaki, wek en olaki; ento ka omegiwa mukene-ni pe mito laki, macalo Rwot tye makwo-ni, ci an abilaki ma ka en. Doŋ ibut piny nio wa odiko.”
14Obuto piny ka tyene nio wa odiko, ento oa woko con ma piny pud ribiribi; ci Boaj ociko ni, “Pe ŋatti mo oŋe ni dako man obino wa i laro moyo.” 15Ci owacci, “Kel boŋo ma iruko-ni, iyar iye.” Oyaro iye, ci Boaj opimo cayiri agwata moko abicel, ocibo i wiye, ci en ocito kwede gaŋ. 16Ka en obino bot daane, daane openye ni, “Wotti obedo niŋniŋ, nyara?” Ci otitte gin ducu ma laco meno otimo i kome, 17kun waco ni, “En omiya cayiri agwata moko abicel kun wacci, ‘Pe myero idok bot daani ki ciŋi noŋo.’ ” 18Ci daane odok iye ni, “Nyara, koŋ ikur nio ka iniaŋ ka ma lok bicuŋ iye, pien laco meno pe biliŋ mot, ento bityeko lok woko tin.”


text:
Jeremia 34
Lok pa Jeremia ma oloko bot Jedekia
1-Rwot oloko ki Jeremia i kare ma Nebukadnejar kabaka me Babilon ki dul monnye, ki dul mony pa lurok ducu ki jo me rok ducu mapatpat ma gitye i te locce, onoŋo gitye ka lweny i kom Jerucalem ki i gaŋi ducu ma gurumo macokcok kwede. 2Rwot Lubaŋa pa Icrael, owaco bot Jeremia ni ocit owac ki Jedekia kabaka me Juda ni, “Nen, abemiyo gaŋ man woko i cin kabaka me Babilon, ci en biwaŋo woko licwic ki mac. 3Pe ibibwot ki i ciŋe, Gibimaki woko ci gimii bote. Ibineno kabaka me Babilon ki waŋi dok bene ibilok kwede Waŋ ki waŋ; ci i kare meno gibiteri woko i Babilon. 4Kabaka Jedekia, winy gin ma an Rwot atye ka wacone mukemo in. Pe gibineki i lweny ki pala lucwan. 5In ibito ki kuc, dok kit macalo gu bedo ka wano aŋwece i kare ma giyiko kwarowu, ma onoŋo gin luker ma gukwoŋo nyimwu, kit meno dano bene gibiwaŋo gin ma ŋwece kur piri, Gibikoki kun giwacci, ‘Kabakawa doŋ oto woko do!’ An Rwot doŋ atyeko loko lok man.”
6Cutcut lanebi Jeremia otito lok man bot Jedekia kabaka me Juda ki i Jerucalem, 7i kare ma dul mony pa kabaka me Babilon tye ka lweny i kom Jerucalem ki i kom gaŋi ducu me Juda ma yam giweko gudoŋ, Lakic ki Ajeka; magi keken aye onoŋo gubedo gaŋi ma girumo ki cel gogo ma gudoŋ i Juda.
Jo Juda gubwolo opiigi
8Rwot oloko ki Jeremia lacen i kare ma doŋ kabaka Jedekia otyeko keto gicikke ki jo ducu ma i Jerucalem me tito pi gonyo opiigi woko. 9Guketo gicikke ni dano acel acel bigonyo opiine ma gin jo Ibru, laco kacel ki dako, wek ŋat mo pe olok Lajudaya lawote obed opii. 10Ci dano ducu kacel ki lutelgi gumoko gicikke meno pi gonyo opiigi woko, pe dok me makogi wek gubed opii tyen me aryo. Gugonyo opiigi woko guweko gucito gire. 11Ento lacen dok gumako opii ma co ki ma mon, gumakogi gudwokogi cen kun yam gugonyogi woko, ci gumiyo gudok i te locgi macalo opii.
12I kare meno en aye Rwot. 13Lubaŋa pa Icrael, owaco bot Jeremia ni, “Yam aketo gicikke ki kwarowu i kare ma akwanyogi ki i lobo Ejipt, ki i ot me can. Awaco botgi ni, 14-i tum mwaka me abicel dano acel acel myero ogony Laibru lawote ma yam gicato bote macalo opii ma doŋ otyeko tic bote pi mwaka abicel; myero gugonygi woko wek doŋ pe guti botgi. Ento kwarowu yam pe guketo cwinygi i lokka dok bene pe guciko itgi me winyone. 15Ento i kare ma okato macokcok-ki onoŋo wun Wuŋut ci wutiyo gin ma tye atir i waŋa kun wutito lok me gonyo opiiwu, dano acel acel ki lawote, dok bene wuketo gicikke i nyima i ot ma gilwoŋo ki nyiŋa-ni. 16Ento lacen dok wulokke ci wupyedo nyina kun dano acel acel dok okwanyo opii ma co ki ma mon odwokogi cen bote, ma onoŋo nene doŋ wugonyogi woko macalo mitgi tye, ci wukelogi wuketogi i te loc me opii doki aye. 17Pi meno, an Rwot awaco kuman ni, onoŋo pe wulubo cikka i kare ma wutito lok me gonyo opiiwu, pe wugonyo jo Ibru wadiwu woko ki i opii, Pi meno, an aye doŋ atito botwu ni, abigonyowu wek ginekwu woko i lweny, two gemo binekowu ki kec bene binekowu woko. Man Rwot ma owaco. Abimiyo wudoko gin ma kelo lworo bot ker ducu ma tye i wi lobo. 18-19Lutel me Juda ki Jerucalem kacel ki ludito ma giloyo gaŋ kal, ajwagi, ki jo me lobo meno ducu, guketo gicikke kweda kun giwoto ki i kin wod twon ma guŋolo i dul aryo. Ento guturo gicikke ma gin guketo ki i nyima-ni, pe gugwoko gin ducu ma mako gicikke man. Kit meno abitimo i kom jo man gin ma gin gutimo i kom wod twon. 20Abimiyogi woko i ciŋ lukworgi. Abimiyogi woko i ciŋ jo ma mito nekogi, doŋ komgi muto-ni winyo ki ŋuu me tim aye ma bicamo. 21Abimiyo Jedekia kabaka me Juda kacel ki rwodine i cin lukworgi ma gimito nekogi. Abimiyogi woko bot dul mony pa kabaka me Babilon, ma gugiko lweny woko i komwu-ni. 22Nen, abicikogi, ci gidwogo cen i gaŋ man. Gibilweny i kome, gibimako, ci giwaŋo woko licwic ki mac. Abimiyo gaŋi me Juda ducu lokke doko macalo tim aroo ka ma dano mo pe bedo iye. Man Rwot ma owaco.”


text:
Carolok 21
1Rwot aye ma loyo cwiny kabaka,
macalo kulu ma mol, en loko piine mol cito ka ma en mito.
2Dano neno ni gin ducu ma etimo tye atir ki tuŋ bote,
ento Rwot aye neno cwinye ka leŋ.
3Tiyo gin ma atir, ki ŋolo kop atir,
yomo cwiny Rwot makato gitum.
4Waŋ me lyerre, ki cwiny me wakke, magi ducu bal;
ento gin tye macalo tara ki bot jo maraco.
5Ŋat ma yubo yubbe ma noŋo koŋ oketo i tam,
bilimo jami madwoŋ ata;
ento ŋat ma tiyo jami oyotoyot bibedo lacan.
6Lonyo ma inoŋo ki loko lok goba duny woko macalo lupu,
dok tye calo owic ma tero dano i to.
7Jo maraco bito pi tim bwamigi,
pien gukwero tiyo gin ma atir.
8Jo ma lubalo giwoto i yo mugom, gitiyo gin ma pe atir;
ento jo mabeco ma gipe ki bal mo gitiyo gin ma atir.
9Bedo i ot mukene teŋe ber
kato bedo i ot kacel ki dako ma lapyem.
10Dano marac bedo ki miti i cwinye pi timo gin marac,
ma noŋo pe tye ki kica i kom lawote wacel.
11Ka ce gimiyo pwod ki ŋat ma laŋala,
ci ŋat ma kwiya piny bene cako doko ryek;
dano ma laryeko mako pwony ma gipwonye kwede,
ci medo ŋecce doko dwoŋ.
12Dano ma kite atir neno odi pa jo maraco ki gin ma gitimo;
jo maraco gityekogi woko matwal.
13Ŋat ma diŋo ite woko ka winyo koko pa lucan,
en bene ka bikok pi kony, ŋat mo pe biwinyo kokone wacel.
14Mot ma gimiyo liŋ i muŋ kweyo cwiny dano ma tye ki kiniga;
ki lim ma gimiyo i muŋ me wilo dano kwanyo akemo madit woko.
15Ka ŋolo kop woto kakare, jo ma kitgi atir bedo ki yomcwiny madwoŋ,
ento lutim maraco aye gibedo ki kumo.
16Dano ma ŋak woko weko yo me niaŋ maber bito,
giyiko woko nywako kabedo ki jo muto.
17Ŋat ma maro yomcwiny madwoŋ bibedo lacan;
ki ŋat ma maro mato koŋo vino ki camo cam ma obedo moo moo pe bilony.
18Ŋat marac bedo gin kok pi ŋat ma cwinye leŋ,
ki dano ma oŋayo waŋ Rwot bedo gin kok pi dano ma cwinye atir.
19Bedo i tim aroo ber,
kato bedo kacel ki dako ma lapyem ma lakel ayela.
20Dano maryek bedo ki jami mabeco ki lonyo i pacone,
ento dano mamiŋ tyeko limme woko ducu oyotoyot.
21Ŋat ma bedo ki Leŋcwiny dok ki kica,
bibedo ki kwo pi kare malac; ci jo mapol bene gibiwore.
22Dano maryek twero mayo gaŋ pa jo ma gin oteka woko,
dok muko cel gogogi ma gigeno-ni reto woko piny lirum.
23Ŋat ma gwokke i kom lok ducu ma en loko,
pe twero bedo ki ayela mo.
24“Laŋala” meno aye nyiŋ dano ma lawakke dok ma lyerre,
ma gin ma en tiyo ducu bedo tim me anywaranywar ki wakke marac.
25Miti ma lawackom tye kwede twero neke bene,
pien en dag tiyo tic pi noŋo gin ma emito.
26Dano marac bedo ka paro jami pa jo mukene dyeceŋ ki dyewor benebene,
ento dano ma kite atir miyo jamine me konyo jo mukene ma pe kano mo doŋ bote.
27Gitum ma dano marac otyero en gin me kwer bot Rwot;
racce bedo rom mene ka ce en tyerogitum bot Rwot ma noŋo tye ki tam marac i cwinye?
28Caden ma lagoba bito;
ento dano ma winyo lok ma giwacce, lokke bedo nakanaka.
29Dano marac poro bedo ŋat macir,
ento dano ma cwinye atir bedo ka tamo motmot gin ma myero etim i lobo.
30Ryeko, niaŋ ki tam ma gimiyo me konyo dano,
magi ducu pe konyo dano ma pyem ki Rwot.
31Gitwero coko aguragura kacel ma doŋ giyubogi pi kuro nino me lweny,
ento loyo lweny twerone tye bot Rwot.


text:
2 Jo Korint 10
Pido pa Paulo pi ticce ma gilwoŋe iye
1An Paulo akok botwu kun abako doga, an ma giwaco ni amwol dok awor bene ka atye kacel kwedwu, ento abedo ger ka atye woko cen. Alegowu i lok man pi mwolo dok pi kica pa Kricito. 2Alegowu ni ka abino botwu, pe wumiya abed ki kit gero ki tekcwiny ma ageno ni atwero bedo kwede i kom jo mogo ma gitamo ni wan walubo kit me lobo man. 3I adane wan wabedo i lobo, ento pe watye ka lweny ki jami lweny me lobo. 4Jami lweny ma watiyo kwedgi me lwenywa pe obedo jami lweny me lobo man, ento gubedo jami lweny me tek pa Lubaŋa, ma turo cel gogo pa lumerokwa woko. 5Waturo kwede tam ma pe atir, ki kit wakke ducu ma tiŋŋe me pyem, ma geŋo dano miyo pe giŋeyo Lubaŋa, kun wamako tam acel acel macalo opii, waketo i te loc pa Kricito. 6Dok bene wayubbe me keto can i kom dano ducu ma gipe ki winy, ka onoŋo wun doŋ wutyeko mine kenwu i te locwa.
7Wunen gin ma tye i nyimwu. Ka ce dano mo genne kekene ni en dano pa Kricito, koŋ myero otam bene ni, macalo en dano pa Kricito, wan bene watye kit meno. 8Pien kadi bed anyatte matek twatwal pi twero ma Rwot omiyo botwa, lewic pe bimaka; twero meno en omiyo botwa me konyowu, pi doŋowu, ento pe me dwokowu cen. 9Pe amito anen botwu macalo ŋat ma tye ka burowu ki waraga ma acoyogu. 10Pien dano gitye ka waco ni waragana pek dok gwa, ento ka ao botwu koma nen goro, dok bene gin mo pe i lokka ma aloko botwu. 11Jo macalo meno myero guniaŋ ni, pe tye apokapoka mo i lok ma wacoyo i waragawa ka watye cen ka mabor, ki gin ma wabitimo ka watye kacel kwedwu.
12Pe watiŋŋe me kette kenwa i rwom acel ki dano mogo ma i kin jo ma gimaro korre kengi, nyo me porre kenwa kwedgi. Kit ma gitye ka pimme kwede i kingi kekengi, dok bene giporre kengi ki gin me porregi ma ginoŋo i kingi kengi, kit jo macalo meno gin lumiŋ. 13Ento wan giwa pe wabinyatte makato kare; wabigik mewa ka ma yam Lubaŋa opoko botwa, ma wun bene wutye iye. 14Wan pe wamedo ka gikwa, calo pe gipoko botwa me o botwu, pien wan aye ma yam wakwoŋo bino botwu me tito lok me kwena maber i kom Kricito. 15Pe wanyatte ma okato kare i kom tic ma jo mukene aye guyelle iye; ento watye ki gen ni ka niyewu doŋ omedde, ticwa bene bimedde matek i kinwu, kun lubo ka ma yam gityeko poko botwa. 16Man bimiyo watito lok me kwena maber i lobo ma tye yo tuŋ i ŋewu kuca, kun pe wanyatte pi tic ma jo mukene gutiyo i ka tic pa ŋat mukene. 17-“Ŋat ma nyatte myero onyatte pi Rwot,” macalo yam gicoyo. 18Pien pe ŋat ma pakke kekene en aye ma Lubaŋa pwoyo, ento dano ma Rwot dworo.


text:
Nekemia 13
Nekemia odwoko cwiny dano i kom Rwot
1-I kare meno gikwano cik pa Moses bot lwak wek guwiny; ci gunoŋo i dul mo ka ma gicoyo ni pe giye dano mo ma en jo Ammon kadi ki jo Moab mo me donyo i cokke pa lwak ma gin jo pa Lubaŋa. 2-Lok man gicoyo pien onoŋo jo Ammon ki jo Moab yam gukwero miyo cam ki pii bot jo Icrael i kare ma gia woko ki i Ejipt. Gin guwilo Balaam me ceno jo Icrael, ento Lubaŋawa oloko cenowaŋi odoko gum botwa. 3I kare ma jo Icrael doŋ guwinyo gikwano cik, ci gucako poko jo ma gin likwayo pa lurok woko ducu ki i kom jo Icrael.
4I kare ma lok man peya otimme, onoŋo ajwaka Eliacib ma yam giketo en me loyo kicika ma i ot pa Lubaŋa, omako larem gin ki Tobia. 5En oyu bo kicika acel malac pi Tobia, ma yam onoŋo obedo me gwoko jami macalo gityer me moko kwon ki odok luban ma gityero, jami ma gitiyo kwedgi i ot pa Lubaŋa, ki dul acel me apar me kal, koŋo vino ki moo ma yam gimiyo bot Lulevi ki luwer ki lugwok-doggola pi lubo cik, kacel ki jami me mot pi konyo ajwagi. 6I kare ma lokke timme onoŋo an ape i Jerucalem, pien i mwaka me pyeradek wiye aryo me loc pa Aritakcec kabaka me Babilon onoŋo acito ka tito lok man bot kabaka. I kare mo alego kabaka ni adok cen, 7ci en oye omiyo adok cen i Jerucalem, ci cut anoŋo ni Eliacib otimo bal me ye ni Tobia obed i kicika acel i dyekal ma i ot pa Lubaŋa. 8Kiniga omaka matek, ci abolo jami pa Tobia me ot woko ducu ki i kicika meno. 9Dok amiyo cik cut me lonyo kicika ducu; ka doŋ acako dwoko iye jami ma gitiyo kwedgi i ot pa Lubaŋa, kacel ki gityer me moko kwon ki odok luban.
10-Dok bene anoŋo ni Lulevi kacel ki luwer ma gubedo ka tic gua woko ki i Jerucalem gudok cen i pottigi, pien lwak pe gumiyo dul ma giciko me amiya ki Lulevi. 11Ci an acako da i kom ludito ma giloyo lwak kun awacci, “Piŋo wuweko gibwoto ot pa Lubaŋa?” Acako coko Lulevi kacel ki luwer adwokogi cen i ot pa Lubaŋa ci aketogi i dog ticgi i kabedogi. 12-Jo Juda ducu gukelo dul acel me apar me kai, kono yino ki moo i kicika odi me kano jami. 13Aketo jo magi me loyo tic i kom kicika odi me kano jami: Celemia ma en ajwaka, Jadok ma lapwony-cik ki Pedaya ma en Lalevi. Dok aketo Kanan wod pa Jakur, ma wod pa Matania, me bedo lakonygi, pien onoŋo dano ducu giŋeyo ni gin jo ma lugen; ticgi obedo me poko jami bot utmegigi. 14Ai Lubaŋana, po pira i kom lok man, pe ijwa ticca mabeco ma doŋ atyeko tiyone me yubo ot pa Rwot Lubaŋana ki pi ticce woko.
15-I kare meno abedo ka neno jo mapol ma i Juda gubedo ka biyo kono yino i bur ka ma gibiyo iye i nino me cabit, kun jo mukene guyweko nyig kai, kono yino, nyig olok, nyig oduro ki kit kwa yec ducu mapatpat gutweyo i wi kana gutero i Jerucalem, i nino me cabit. Ci an ajukogi bene ni pe gucat cam i nino meno. 16Jo mogo ma gua ki i lobo ma orumo lobo Turo onoŋo bene yam gibedo i Jerucalem, ci gukelo rec ki kwa jami ducu me acata, ci gucato bot jo Juda ki i Jerucalem i nino me cabit. 17Omiyo akeco matek i kom ludito me Juda kun awaco botgi ni, “Man kit gin marac aŋo ma wutye ka tiyone-ni, ma wupyedo kwede cen cabit-ti? 18Lubaŋawa mo no pe okelo can man i komwa ki i kom gaŋ man ni pien kwarowa bene yam gutiyo kit meno? Wun dok wutye ka medo akemo pa Lubaŋa ni obin i kom jo Icrael pi pyedo cen cabit.”
19Amiyo cik ni i acakki cabit ducu, tekke piny doŋ mito yuto, dogcel ducu myero gilor woko, ma pe dok myero giyabgi nio wan ma nino me cabit oka to, Aketo jona mogo ka kuro dog gaŋi me neno ni yec mo pe gikelogi i gaŋ i cen cabit. 20Lucat-wil ki lucat jami ducu ma kitgi patpat ma gukelo jamigi gubuto i ne gaŋ me Jerucalem, kicel nyo kiryo. 21Ento ajukogi kun apenyogi ni, “Piŋo wun wubuto woko i ne gaŋ i nyim cel? Ka dok wumedde ka timo kit meno ci abilweny kwedwu ki tek.” Nia i kare meno pe dok gudwogo cen i cen cabit. 22Amiyo cik bot Lulevi ni myero gulonnye kekengi ci gucit ka kuro dogcel ducu, me neno ni gigwoko nino me cabit obedo maleŋ. Ai Lubaŋana, po pira, ki pi lok man bene, dok ilar kwona pi dit me mar meri ma pe lokke.
23-I kare-nu bene aneno co mapol ma gin Lujudaya gunyomo anyira Acidod, Ammon ki Moab, gudoko mongi. 24Omiyo nucu pa litinogi gubedo ka loko leb pa jo Acidod, ki leb oa jo mukene ma doŋ pe gitwero loko, Leb Ibru ma en leb pa jo Juda. 25Akeco i komgi omiyo acenogi woko kun apwodo jo mogo ki i kingi, dok aputo yer wigi woko; amiyo gukwoŋo kwoŋ i nyiŋ Lubaŋa, kun awacci, “Wun pe wubimiyo anyirawu bot awobegi ni gunyom, dok gin bene pe gukwany anyirawu me anyoma pi awobegi kadi wun pe myero wunyomme kwedgi. 26-Solomon yam pe otimo bal pi lok pa mon ma gin anyira rok? I kin rok mapol onoŋo pe tye kabaka mo macalo Solomon pien Lubaŋa omaro Solomon makato omiyo Lubaŋa oketo en obedo kabaka ma loyo Icrael; ento kadi bed kumeno mon ma gin anyira rok mukene gumiyo en opoŋo i bal. 27Wun bene wumito wan walub lanen me gin marac ma wun wutimo, wek pe walub cik pa Lubaŋawa, pi nyomo anyira pa lurok me bedo monwa?”
28-Dok dano mo acel i kom likwayo pa Yekoyada, wod pa Eliacib ajwaka madit, onoŋo onyomo nya pa Canbalat ma jo Bet-koron, ci aryemo en woko ki bota. 29Ai Lubaŋana, in ipo pigi, pien doŋ gubalo nyiŋgi woko me bedo ajwagi, dok bene gubalo gicikke ma iketo i kin in ki ajwagi kacel ki Lulevi.
30An doŋ alonyo jo Icrael woko kit meno i kom gin ducu ma obedo pa lurok, ka acako moko tic pa ajwagi ki Lulevi, kun dano acel acel ŋeyo dog ticce ma myero eti. 31Ka dok ayubo kit ma myero gikel iye yen me gityer i kare ma mitte kikome, kacel ki gityer me cam me wi mwaka ma okwoŋo cek. Ai Lubaŋana, doŋ ipo pira, itima maber.


text:
2 Tekwaro 4
Jami ma gitiyo pi ot pa Lubaŋa
(1 Luker 7.23-51)
1-Otiyo keno tyer me mola ma borre romo futi pyeradek, ki lacce bene futi pyeradek; borre ma dok malo romo futi apar wiye abic. 2Ka dok otiyo nam me mola ma giliyo ma otwodde aduno, ma lacce romo futi apar wiye abic, nia i doge tuŋcel nio i doge tuŋcel; borre tuŋ malo romo futi abiro ki nucu. Gipimo doge ki tol ci oromo futi pyeraŋwen wiye abic. 3Ki i tere piny tye iye cal keno munyak ma orumo kom nam ducu, ma borre futi pyeraŋwen wiye abic; cal keno magi giryeyogi latyeŋ aryo, I kare ma gitiyo nam, gitiyo ki cal keno i kome lawanace!. 4Gicibo nam ocuŋ i wi cal twoni dyaŋi apar wiye aryo; giketo adek gineno yo tuŋ acam, adek gineno yo tuŋ potoceŋ, adek gineno yo tuŋ acuc, ki adek gineno yo tuŋ wokceŋ. Gicibo nam ocun i ŋe twoni-nu, kun ŋegi ducu odok tuŋ iye. 5Kome kinoŋ maromo incic adek; ki doge bene calo dog kikopo, ma, rom ki cal ature leŋa, Piine romo debe makato alip abicel. 6-Ka dok otiyo otako apar me lwok, oketo abic yo tuŋ acuc, ki abic yo tuŋ acam. Magi obedo me lako jami ducu ma gitiyo kwedgi pi gitum awaŋa: nam giketo me lwok pa ajwagi.
7-Dok otiyo okar-mac me jabu apar kit ma giciko-ni, oketogi i ot pa Lubaŋa; oketo abic yo tuŋ acuc ki abic yo tuŋ acam. 8-En dok otiyo meja apar, oketogi i ot pa Lubaŋa, abic yo tuŋ acuc ki abic yo tuŋ acam. Dok otiyo becen me jabu miya acel. 9Ka dok oyubo dyekal pa ajwagi, ki dyekal maditte, ki kika me dyekal, omwono kom ki ka ducu ki mola; 10ka oketo nam i twok ot i kin tuŋ acuc ki tuŋ wokceŋ.
11Kuram ocweyo agulu mapol bene, ki akwaya, ki becen-gu, Kit meno Kuram otyeko tic i kom ot pa Lubaŋa pi kabaka Solomon. 12Otiyo wir aryo, ki lalukana aryo ma oluŋŋe macalo agulu ma giketo i wi wir, ki obwo aryo me umo kom lalukana aryo ma oluŋŋe ma obedo i wi wir-ri. 13Dok otiyo cal okwer pomegranat miya aŋwen pi obwo aryo-nu, kun cal pomegranat giryeyo latyeŋ aryo i kom obwo acel acel me umo kom lalukana aryo ma oluŋŋe ma obedo i wi wir. 14Otiyo bene litino gadigadi apar, ki otakomola apar ma giluto i litino gadigadi, 15ki nam acel, ki cal twoni dyaŋi apar wiye aryo ma i te nam. 16Lwak agulu ki akwaya latokke-gu, ki gin lacob riŋo, ki jami ducu ma mitte pi tic ki jami magi ma Kuram-abi otiyogi pi ot pa Rwot ki pi kabaka Solomon obedo me mola ma gijwane maleŋ. 17Kabaka omiyo giliyo mola meno i pwor kulu Jordan, ka ma lobo agulu tye iye, i kin Cukot ki Jereda. 18Solomon otimo gin lwak jami-nu madwoŋ twatwal, ma pek pa molane pe gikwano.
19Solomon otiyo jami ducu ma tye i ot pa Lubaŋa kit man: keno tyer me jabu, ki lwak meja me caŋo mugati ma giketo i nyim Rwot, 20okar-mac ki lwak laputgi me jabu ma giliyo maber, ma myero gubed ka lyel i kabedo maleŋ ma i tyelo, kit ma giciko-ni; 21ki lwak cal ature, ki laput-gu, ki boyi lakar mac, ducu me jabu ma giliyo maber makato. 22Magac-gu, becen-gu, atabo me odok eceta, ki weer me waŋo mac otiyogi ki jabu ma giliyo maber; ki pata me ot pa Lubaŋa ma giketo i kom kika me kabedo maleŋ ma i tyelo, ki i kika me kicika maditte bene, gubedo me jabu.


text:
Lulevi 20
Can ma gibiketo i kom jo ma turo cik mapatpat
1Rwot owaco bot Moses ni, 2“Wac bot Icrael ni, Dano mo ma i kin jo Icrael, nyo labedo ma bedo i kin jo Icrael, ma omiyo latinne mo bot jok Molek gibineko woko; lwak gibicele woko ki got. 3An kikoma abiketo waŋa i kom dano meno, abimiyo waŋe rwenyo woko ki i kin lutugi, pien omiyo latinne bot jok Molek, kun obalo kwede kabedona maleŋ, dok opyedo nyina maleŋ. 4Ka lwak pe guyabo wangi i kom dano meno kun en miyo latinne mo bot Molek, ce pe gumedo ki neko en, 5ci abiketo waŋa i kom dano meno ki i kom doggolane abimiyo waŋe rwenyo woko ki i kin lutugi, en kacel ki jo ducu ma gilube pi woro jok Molek ki tim kwele kwele.
6“Ka dano mo olokke odok bot lukor tipo ki megi jogi kun lubogi pi tim kwele kwele, abiketo waŋa i kom dano meno, abimiyo waŋe rwenyo woko ki i kin lutugi. 7Wulonnye kekenwu wubed maleŋ, pien an a Rwot Lubaŋawu. 8Wugwok cikka wucobgi, pien an a Rwot ma alonyowu wudoko maleŋ. 9-Dano mo ma oceno wonne nyo minne gibineko woko; en otyeko ceno wonne nyo minne, remone dok i wiye.
10-“Ka dano mo otimo abor ki dako pa lawote, laco ki dako ma gutimo abor-ri gibinekogi woko. 11-Dano ma obuto ki ci-wonne, noŋo oketo lewic i kom wonne; gibineko gin aryo ducu, remogi dok i wigi. 12-Ka dano mo obuto ki ci-wode, gibineko gin aryo ducu, pien gutimo k ir, remogi dok i wigi. 13-Ka dano mo obuto ki laco macalo dako, gin aryo ducu gutimo gwok, gibinekogi woko, remogi dok i wigi. 14-Ka dano mo onyomo dako ci ododo ki bedoki minne bene, meno kipyeda; gibiwaŋogi woko ki mac, en ki gin mon aryo ducu, wek kipyeda pe obed i kinwu. 15-Ka dano mo obuto ki lee, gibineko woko, dok wubineko lee meno bene. 16Ka dako mo onyiko cok ki lee ce obedo kwede, wubineko dako-nu ki lee meno; gibinekogi woko, remogi dok i wigi.
17-“Ka dano mo otero laminne, kun nya pa wonne nyo nya pa minne, ce en oneno nyime, ki nyako bene oneno kome, meno lok me lewic atika, wangi birwenyo woko ki i kin lutugi. En obedo ki laminne, bal bidok i wiye. 18-Ka dano mo obuto ki dako ma tye ki kwer, ci obedo kwede, noŋo en pe oworo remo pa dako ma cwer, dako bene lewic pe omako pi remone ma cwer-ri; gin aryo ducu wangi birwenyo woko ki i kin lutugi. 19-Pe ibed ki lamiŋ meni nyo lamiŋ woru, pien meno noŋo ibedo ki watti; balgi bidok i wigi. 20Ka dano mo obuto ki ci-omin wonne, obedo kwede, meno no no oketo lewic i kom omin wonne; balgi bidok i wigi, gibito laboŋo latin mo. 21-Ka dano mo obedo ki ci-ominne, meno otimo kir; noŋo okelo lewic i kom ominne; gibito laboŋo latin mo.
22“Pi meno wumak cikka ducu, ki gin ma aŋolo ducu, wucobgi, wek lobo ma atye ka terowu iye-ni pe oŋokwu woko. 23Wun pe wulub kit pa lurok ma atye ka ryemogi woko i nyimwu-ni; pien gin gutimo gin magi ducu, mumiyo iya okwerogi woko. 24Ento atyeko waco botwu ni, ‘Wubileyo lobogi, abimiyo botwu me bedo mewu, lobo ma mol cak ki moo kic.’ An a Rwot Lubaŋawu ma apokowu woko ki i kom rok mukene. 25Mumiyo myero wupok kin lee ma gilony ki lee makeni, ki i kin winyo makeni ki winyo ma gilony. Pe wuballe wudok gin me kwer pi lee, nyo pi winyo, nyo pi gin mo ma corre i wi lobo, ma an doŋ atyeko pokone woko pat, ni obed keni botwu. 26Wubed jo maleŋ pira, pien an Rwot aleŋ, doŋ atyeko pokowu woko ki i kom rok mukene ducu, wek wubed jona.
27“Laco nyo dako mo ma lakor tipo nyo ma min jok gibineko woko; gibicelo woko ki got, remogi bidok i wigi.”


text:
Acakki 48
Yakobo olamo gum i kom Epraim ki Manace
1Lacen gitito bot Yucepu ni, “Nen, woru kome lit;” ci otero litino awobene aryo, Manace ki Epraim. 2Ka gitito ki Yakobo ni, “Wodi Yucepu obino boti,” ci Icrael ocukke oa malo, obedo i wi kitanda. 3-Yakobo owaco bot Yucepu ni, “Lubaŋa Matwero-ducu yam onen bota i Luj i lobo Kanaan, omiya iye gum, 4owacca ni, ‘Nen, abimiyi inya imedde mapol, dok abimiyi idoko rok mapol, abimiyo lobo man bot likwayi ki jo ma bilubogi obed megi matwal.’ 5Awobeni aryo-ni ma inywalogi i lobo Ejipt ma onoŋo peya abino boti i Ejipt, meno mera gira; Epraim ki Manace gibibedo litinona, macalo Reuben ki Cimeon bene. 6Litino ma ginywalogi ki i ŋegi bibedo meri, ento gibikwanogi ki nyiŋ omegigi i kare ma gipoko lobo me bedo ginaleyagi. 7-Pien ka yam aa ki i Paddan, me cwercwiny Lakeri otona woko i lobo Kanaan i waŋayo, munoŋo Eprat pud kiborbor; ci ayiko en i yo ma cito Eprat, en aye Beterekem.”
8Ka Icrael oneno awobe pa Yucepu, ci owacci, “Man kono jo mene?” 9Yucepu ogamo dog wonne ni, “Gin litino awobena, ma Lubaŋa omiya ki kany.” Ka owacci, “Kelgi bota kany, wek alam gum i komgi.” 10I kare meno onoŋo Yako bo doŋ oti, waŋe ocido woko, ma pe doŋ neno piny. Ka Yucepu okelogi cok bote, ci onoto lemgi ka okwakogi ki bade. 11Icrael owaco bot Yucepu ni, “Onoŋo yam atamo ni pe dok abineno waŋi; nen, ka Lubaŋa dok omiyo aneno wa litinoni bene.” 12Yucepu odirogi cen manok ki ka coŋe; oryebbe piny, okulo wiye i ŋom. 13Yucepu otero gin aryo ducu, omako Epraim ki ciŋe tuŋ lacuc mukemo ciŋ Icrael ma lacam, ki Manace omako ki ciŋe tuŋ lacam ma okemo cin Icrael malacuc, odirogi cok bote. 14Icrael otino ciŋe malacuc oketo i wi Epraim, ma latin matidi, ki ciŋe malacam oketo i wi Manace, kun ogwenyo ciŋe, pien Manace aye onoŋo latin kayo. 15Olamo gum i kom Yucepu kun waco ni,
“Lubaŋa ma yam kwarowa Abraim ki Icaka
gubedo ka lubo cikke,
Lubaŋa ma obedo ka kwayo an i kare me kwona ducu
nio wa i nino man,
16lamalaika ma yam olara ki i gin marac,
omi gum botawobe-ni; wek gilwoŋ nyiŋa pigi,
ki nyiŋ kwarowa Abraim ki Icaka;
gudoŋ, gudok lwak mapol i wi lobo.”
17Ka Yucepu oneno ni wonne ogwenyo ciŋe malacuc aye dok oketo i wi Epraim, pe opwoyo; ci ocako kwanyo ciŋ wonne ki i wi Epraim wek elok eket i wi Manace. 18Yucepu owaco bot wonne ni, “Pe kit meno, wora, pien man aye latin kayo, ket ciŋi malacuc i wiye.” 19Ento wonne okwero woko, kun wacci, “An aŋeyo ya latinna, aŋeyo; en bibedo rok, en bene bibedo madit, ento ominne matidi bibedo dit makato en, likwaye bidoko lwak rok mapol.” 20-Olamo gum i komgi i nino meno, kun wacci, “Icrael bilamo gum ki nyiŋwu, ni, ‘Lubaŋa omiyi ibed macalo Epraim ki Manace’;” kit meno oketo Epraim i nyim Manace. 21Icrael owaco bot Yucepu ni, “Nen, an doŋ acok to, ento Lubaŋa bibedo kwedwu, dok bidwokowu i lobo pa kwarowu. 22Kor got ma yam ayako ki i ciŋ jo Amor ki pala lucwan ki atero, doŋ atyeko miyo boti makato pa omegini.”


text:
Jabuli 99
Rwot aye kabaka ma loyo ducu
1-Rwot tye ka loc, wek rok ducu komgi omyel!
En obedo i WI komker mere ma gicibo i wi lukerubi; wek lobo oyeŋŋe!
2Rwot dit i Cion;
en loyo lwak me rok ducu.
3Wek gin ducu gipak nyiŋi madit me deyo ma kelo lworo!
En ŋat Maleŋ!
4Kabaka matek, ma maro ŋolo kop kakare,
in aye ma ikelo ŋolo kop maromrom:
ikelo ŋolo kop kakare ki kit ma atir,
imiyo omoko matek i kin jo pa Yakobo.
5Wudwor Rwot Lubaŋawa,
wuwore i nyim kom me teno tyene. En ŋat maleŋ!
6Moses ki Aron bene onoŋo gubedo tye i kin ajwagine,
Camuel bene onoŋo tye i kin jo ma gilwoŋo nyiŋe.
Gukok bot Rwot, ci Rwot ogamo doggi.
7-Oloko kwedgi ki i wir pol;
gugwoko lok me cadenne,
ki cik ma en omiyo botgi.
8Ai Rwot Lubaŋawa, in ceŋ igamo doggi,
ibedo botgi Lubaŋa ma lawek bal,
ento ibedo laculkwor me gin marac ma gutiyo.
9Wudwor Rwot Lubaŋawa,
dok wuwore i wi got mere maleŋ;
pien Rwot Lubaŋawa leŋ.


text:
Yocwa 10
Jo Icrael guloyo jo Amor
1Adoni-jedek kabaka me Jerucalem owinyo kit ma Yocwa otyeko mako kwede Ai, ki kit ma ojwero woko liweŋ kun tiyo i kom Ai ki kabakane kit ma otyeko tiyo i kom Jeriko ki kabakane, owinyo bene kit ma jo Gibeon guyubo kwede lok me bedo ki jo Icrael ki kuc, doŋ gitye bene i kingi. 2Ci lworo omake matek twatwal, pien onoŋo Gibeon gaŋ madit ma rom ki gaŋ kal kulu, dok onoŋo dit makato Ai, ki jo ma gibedo iye gubedo twoni matego. 3Mumiyo Adoni-jedek kabaka me Jerucalem ocwalo kwena bot Kokam kabaka me Kebron, Piram kabaka me Jarmut, Japia kabaka me Lakic ki Debir kabaka me Eglon kun wacci, 4“Wubin bota, wukonya, wubin walwenyu i kom jo Gibeon, pien doŋ guyubo lok me bedo ki kuc i kingi ki Yocwa: ki jo Icrael.” 5Ci luker pa jo Amor abic-ci gucoko monygi, gucito kacel ki lulwenygi ducu, gutoŋo gony cok ki Gibeon, gucako lweny i kome.
6Ci jo Gibeon gucwalo kwena bot Yocwa wa i gony ma i Gilgal kun giwaco ni, “Pe ikwany ciŋi woko ki i komwa, wan luticci; bin botwa oyotoyot wek ilarwa. Konywa pien luker ducu pa jo Amor ma gibedo i lobo godi-ni gucokke ka monyowa.” 7Mumiyo Yocwa oa ki i Gilgal ocito kunnu kacel ki lumony ducu ki twoni oteka lweny ducu. 8Ci Rwot owaco bot Yocwa ni, “Pe ilwor, pien atyeko miyogi i ciŋi. Pe tye dano mo ma bicuŋ i nyimi.” 9Yocwa orune obino i komgi oyotoyot, kun oa ki i Gilgal owoto kwede dyewor benebene. 10Ci Rwot oonyo atiba lworo i kom jo-nu i nyim jo Icrael, omiyo gunekogi ki cwar nek madit twatwal i Gibeon; guryemo korgi i yo ma dok yo tuŋ malo ma kemo Bet-koron, kun ginekogi o kwede wa i Ajeka ki i Makeda. 11I kare ma giriŋo i nyim jo Icrael ma gilor kwede i luŋ me Bet-koron, Rwot ocako coro lwak gweŋi madito i komgi mua ki i polo o kwede wa i Ajeka, ci merok guto mapol; pee meno oneko lwak merok mapol makato dano ma jo Icrael gunekogi ki pala lucwan.
12I nino ma Rwot omiyo iye jo Amor i ciŋ jo Icrael, Yocwa oloko bot Rwot i nyim jo Icrael kun wacci,
“In cen, cuŋ mot i wi Gibeon,
ki in dwe, cuŋ i nota me Aijalon.”
13-Ci ceŋ ocuŋ mot atir, ki dwe bene obedo mot, nio ka jo Icrael guculo kwor i kom lumerokgi. Lok man gicoyo i buk pa Jacar. Ceŋ ocuŋ mot i dye polo, pe orune me poto woko oyot ma cok romo nino acel kulu. 14Nino mo yam peya obedo kit man nia wa i kare macon o kwede wa i kare man, ma Rwot owinyo iye dog dano; pien onoŋo Rwot aye obedo ka lweny pi Icrael.
15Lacen Yocwa ki jo Icrael ducu gudok cen i gony me Gilgal.
16Luker meno abic guriŋo, gukanne woko i boro ma i ŋet Makeda. 17Ci gitito bot Yocwa ni, “Luker abic-ci ginoŋogi gukanne i boro ma i ŋet Makeda.” 18Yocwa owacci, “Wulor dog boro woko ki kidi madoŋo, ci wuket dano gubed cok ka kurogi. 19Ento wun pe wubed kunnu abeda, wuciryem kor lumerokwu, wulweny i kom jo mudoŋ cen i ŋegi, pe dok wuwek gudony i gaŋigi; pien Rwot Lubaŋa doŋ otyeko miyogi i ciŋwu.” 20Ka Yocwa ki jo Icrael gutyeko neko lukworgi madwoŋ twatwal, nio ka guyweyogi woko ducu, ki jo ma gubwotte noŋo gudonyo i gaŋgi ma gicelo ki cel gogo, 21ci lwak ducu gudok cen bot Yocwa ma onoŋo tye i gony i Makeda; pe doŋ tye dano mo ma loko lok mo me lweny i kom jo Icrael.
22Yocwa dok owacci, “Doŋ wuyab dog boro woko, ci wukwany luker abic-ci ki i boro, wukelgi bota kany.” 23Gutimo kit meno; gukwanyo luker abic-ci ki i boro gukelogi bote, kabaka me Jerucalem, kabaka me Kebron, kabaka me Jarmut, kabaka me Lakic ki kabaka me Eglon. 24Ka doŋ gikwanyo luker-ru woko, gikelogi bot Yocwa, Yocwa olwoŋo jo Icrael ducu, ci owaco bot ludito mony ma yam gucito kwede ni, “Wubin cok, wuket tyenwu i ŋut luker abic-ci.” Gubino cok, guketo tyengi i ŋutgi. 25Yocwa dok owaco botgi ni, “Pe wulwor, pe cwinywu opoti; wubed oteka ma cwinywu nwaŋ, pien Rwot bitimo lumerokwu ducu ma wubilwenyo kwedgi kit meno.” 26Ka doŋ Yocwa ocobogi onekogi woko, ka oŋabo komgi malo i wi yadi abic, gulyerre i wi yadi nio wa otyeno. 27Ento i kare ma ceŋ doŋ mito poto, Yocwa ociko, ci gikwanyogi woko ki i wi yadi, gibologi i boro ma nene gukanne iye-ni, ci giloro dog boro woko ki godi madito ma pud gitye kunnu nio wa onyoo.
28Yocwa omako Makeda i nino meno, oneko jo Makeda ki kabakagi ki pala lucwan, ojwerogi woko liweŋ, pe oweko iye dano mo ma obwot; otimo kabaka me Makeda kit ma yam otimo kwede kabaka me Jeriko-ni.
29Yocwa oa woko ki i Makeda, okato ocito i Libna kacel ki jo Icrael ducu, olwenyo i kome. 30Rwot dok omiyo gaŋ, meno kacel ki kabakane i cin jo Icrael. Guneko jo Libna ducu ki pala lucwan, i kom dano ducu ma tye iye pe guweko acel mo mubwot; gutimo kabaka me kunnu kit ma nene gutimo kwede kabaka me Jeriko.
31Yocwa oa woko ki i Libna, okato ocito wa i Lakic kacel ki jo Icrael ducu, ci obuto orumo woko likiŋ ka olwenyo i kome. 32Rwot omiyo Lakic i ciŋ jo Icrael ci Yocwa omako woko i nino me aryone, oneko jo Lakic woko ki pala lucwan, dano ma tye iye ducu, kit ma nene otimo i kom Libna-ni.
33Koram kabaka me Gejar obino ka konyo jo Lakic, ci Yocwa olwenyo i kome, oneke kacel ki jone ducu, pe oweko dano mo obwot.
34Yocwa dok oa woko ki i Lakic okato ocito i Eglon kacel ki jo Icrael ducu; obuto orumo woko likiŋ ci olwenyo i kome. 35Gumako woko i nino meno, guneko jo Eglon ki pala lucwan, gujwero dano ducu ma gitye iye woko liweŋ, kit ma nene gutimo i kom Lakic.
36Yocwa dok oa woko ki i Eglon, ocito wa i Kebron kacel ki jo Icrael, olwenyo i kome, 37omako woko oneko jo Kebron woko ki pala lucwan kacel ki kabakane ki gaŋi ducu ma i ŋete. Guneko dano ducu ma tye iye, pe guweko mo acel obwot. Yocwa ojwero woko liweŋ kacel ki dano ma gitye iye ducu, kit ma nene otimo i kom Eglon.
38Yocwa ki jo Icrael ducu gulokke gudwogo cen i kom Debir, gulwenyo i kome, 39gumako woko kacel ki kabakane ki gaŋi ma i ŋete ducu, gunekogi woko ki pala lucwan. Yocwa ojwero dano ducu ma gitye iye woko liweŋ, pe oweko iye dano acel mo mubwot. Otimo Debir ki kabakane kit ma nene otimo i kom Kebron ki i kom Libna ki kabakane.
40Yocwa oloyo lobo-nu ducu kit meno, lobo godi ki Negeb ki pwor got ki luŋ ki lukergi ducu, pe oweko gin mo makwo obwot. Ojwero gin makwo woko ducu liweŋ kit ma yam Rwot Lubaŋa pa Icrael ociko-ni. 41Yocwa oloyogi cakke i Kadec-bamea o kwede wa i Gaja, kacel ki lobo Gocen ducu o wa i Gibeon. 42Omako luker-ru ducu ki lobogi ducu lawaŋacel, pien Rwot Lubaŋa pa Icrael aye noŋo obedo ka lweny pi Icrael. 43Lacen Yocwa odok cen kacel ki jo Icrael i gony ma i Gilgal.


text:
Yai 31
Jo kame Poore Timo Eema ka Rwot
(Yai 35.30—36.1)
1Rwot oko waco ne Musa be, 2“Neningo, ango atieko yero Basalel wot ka Uri, akwar Kur, dano me ekeko ka Yuda. 3Ango atieko mino twer na opong i kuo mere, doko amie apiranut, rieko kede ngec me timo jamini dedede kede diru, 4pi en pwakuno timo jamini mogo kede saabu, siliba kede nyonyo buronsi; 5kede pi en luro kide acil kame komwono me tubuso gimogo, kede pano ebao kede diru me epone dedede. 6Ango atieko yero da bobo Okoliab wot ka Akisamak, dano me ekeko ka Dan, pi nywako timo tic kede en. Ango atieko mino apiranut but jo dedede kame timo tic kede diru, tetekeny gin kitim jamini dedede kame ango atieko ciko ni gi: 7Eema me riamo keda, Sanduku me Isikan kede kom me timo kisa kame bedo i wie, kede jamini dedede me yi Eema, 8emesa kede jamini mege, gicibo etala kame kotimo kede saabu kame kojililo kede jamini mege dedede, alutari me wango odok angwe kur, 9alutari me giayala awanga kede jamini mege dedede, kalaya me lwokere kede gi me cibe, 10kede igoen kame kotimo kiber, igoen kacil me ngasaseredoti, kame kotimo ne Aaron kede awobe mege, pi gin ngapo kame kitie timo tic me josaseredoti, 11mo me wir, kede odok angwe kur kame kodunyo i Kabedo Kacil. Gin kibino timo gi nogi bala kame ango atieko ciko ni.”
Sabato en Ceng me Wei
12Rwot oko waco ne Musa be 13en kikome poore ewace jo me Isirael be, “Wun ibinunu gwoko ceng Sabato na, pien ebedo gianena kame bino bedo tie i dierediere nango kede wu pi kare dedede, pi nyuto be ango atieko yero wun pi bedo jo na. 14Wun ibinunu gwoko ceng Sabato, pien ebedo ceng kacil kibutu; ngatamoroni kalikame bino gwoke di eko timo tic i ceng nono, kobino neke. 15- Ibinunu timo tice wu pi ceng kanyape, do ceng me kanyaare obedo ceng me wei kenekene, ceng kacil ka Rwot. Ngatamoroni kame bino timo tic i ceng nono, kobino neke. 16Jo me Isirael miero gwok ceng Sabato pi kare dedede, bala isikan kame bedo nakanaka. 17- En ebedo gianena kame bino bedo nakanaka i dierediere na kede jo me Isirael, pien ango acweo malo kede piny pi ceng kanyape, di i ceng me kanyaare mere ako jiko tic di ako wei.”
18Kakame Rubanga otieko yamo kede Musa i wi moru me Sinai, eko mine kide abatal are, kame oudo Rubanga kikome owandiko iye cik.


text:
2 Camuel 12
Natan ojuko Daudi
1-I kare meno Rwot ocwalo lanebi Natan bot Daudi, ci ocito otito bote ni, “Jo aryo yam gubedo i gaŋ mo, acel lalonyo, acel lacan. 2Lalonyo onoŋo tye ki lwak romi ki dyaŋi mapol; 3ento lacan onoŋo obedo ki bwoŋ romone acel loko ma onoŋo owilo. Ci odoŋo ki i ciŋe kacel ki litinone; romone obedo ka camo ŋide camme, kun mato pii i kikopone, dok buta bene wa i kore, obedo macalo nyare. 4I kare mo lawot obino bot dano ma lalonyo-ni, ci en pe oye kwanyo limme mo ma i kin romone kikome me tedo welone ma obino boteni, ento dok okwanyo romo pa dano ma lacan-ni, en aye otedo pi welo ma obino bote-ni.” 5Kiniga omako Daudi i kom lalonyo meno matek; ci owaco bot Natan ni, “Macalo Rwot tye makwo-ni, dano ma otimo kit meno ber ginek woko. 6Dok en biculo waŋ romo meno tyen aŋwen, pien otimo kumeno, ma pe otimo kica.”
7Natan owaco bot Daudi ni, “In aye i dano meno kikome. Ci Rwot, Lubaŋa pa Icrael, owaco ni, ‘Yam awiro in ki moo me bedo kabaka ma loyo Icrael. Alaro in ki i ciŋ Caulo, 8ci amiyo ot pa laditti i ciŋi, ki monne ducu amiyogi i kori, dok amiyo boti ot pa Icrael ki pa Juda. Ka ce meno ducu pud ibwonogi, kono nene ameddi makato meno. 9In icayo lok pa Rwot piŋo, ki tiyo gin marac i nyime? Nen, ityeko neko Uria ma Lakit-ti woko ki pala lucwan, ka dok ikwanyo dakone woko odoko dakoni. In aye ineko en woko ki pala lucwan pa jo Ammon. 10Pala lucwan doŋ pe biweko odi, pien ityeko cayo an pi kwanyo dako pa Uria Lakit me bedo dakoni.’ 11-Rwot dok owaco kit man ni, ‘Nen, abimiyo gin marac poto i komi ma bia ki i odi kikome; dok abikwanyo monni ki i nyimi, ci amiyogi bot lawoti, ci en bibuto ki monni i dyeceŋ ka maleŋ. 12In itiyo i muŋ, ento an abitiyo man atyer i nyim jo Icrael ducu, ki i dyeceŋ bene.’ ” 13Daudi ogamo dog Natan ni, “An atiyo bal i kom Rwot.” Ci Natan owaco bot Daudi ni, “Rwot doŋ otyeko jwayo balli woko, pe doŋ ibito. 14Ento pi kit tim man nyuto atir ni ityeko cayo Rwot ibito. Ento pi kit tim man nyuto atir ni ityeko cayo Rwot marac adada; pi lok meno latin ma ginywalo-ni bito woko.” 15Lacen Natan odok i ode.
Ci Rwot omiyo two ocelo latin ma dako pa Uria onywalo ki Daudi, ci two ori i kome. 16Daudi obedo ka bako doge pi latin bot Lubaŋa, kun ri kec bene; odonyo i ot obuto piny i ŋom dyewor benebene. 17Ludoŋo ma i ode gucuŋ ka ŋete pi tiŋe woko malo ki i ŋom, ento en okwero woko, pe ocamo cam mo kwedgi. 18I nino me abirone latin oto woko. Lutic pa Daudi gulworo tito pi to pa latin, pien gutamo ni, “I kare ma latin pud kwo waloko kwede, pe owinyo dogwa. Ci watwero wacce niŋniŋ ni latin otyeko to woko? Gwok nyo bitimme marac kekene.” 19Ento Daudi ka oneno luticce gitye ka kwilo lok kacel, ci oniaŋ ni latin doŋ oto woko. Owaco bot luticce ni, “Latin doŋ oto woko ce?” Gugamo ni, “En doŋ oto.” 20Ci Daudi ocako a woko ki i ŋom, olwokke, owiro kome ki moo, ka oloko boŋŋine bene. Okato woko ocito i ot pa Rwot, oworo Lubaŋa; ka dok okato woko ocito i ode kikome. Ka openyo pi cam, guketo cam i nyime ci ocamo. 21Luticce guwaco bote ni, “Man kit gin aŋo ma itiyo, ladit? In ibedo ka ri kec ki ka koko pi latin ma onoŋo pud kwo; ento ka latin doŋ oto woko, ci doŋ ia malo icako camo cam.” 22Daudi ogamo ni, “I kare ma latin pud tye makwo-ni, abedo ka ri kec ki ka koko pi latin kun atamo ni, ‘Aŋa mono ma ŋeyo ka nyo kica bimako Rwot i koma, wek latin pe oto?’ 23Ento kombeddi doŋ latin otyeko to woko; pud dok ari kec piŋo kono? An dok atwero dwoko en cen bo? Wayi an aye doŋ abicito bote yo, ento en pe dok bidwogo bota.”
24Daudi okweyo cwiny dakone Batceba, ci obedo kwede. Onywalo kwede latin laco, ocako nyiŋe Solomon. Rwot bene omaro latin-nu. 25Ocwalo lanebi Natan, ci ocako nyiŋ latin ni Jedidia*, pi Rwot.
Daudi omako Raba
(1 Tek 20.1-3)
26I kare meno Joab obedo ka lweny i kom Raba, ma en gaŋ pa jo Ammon, ci omako gaŋ piine. 27Ocwalo lukwena bot Daudi ka wacce ni, “Abedo ka lweny i kom Raba, atyeko mako gaŋ piine bene. 28In doŋ icok lwak mudoŋŋi kacel, ci ibin irum gaŋ man wek imak woko, wek pe an aye amaki, miyo gilwoŋo ki nyiŋa.” 29Kit meno Daudi ocoko lwak kacel ci ocito kunnu kwedgi i Raba, olwenyo i kome ci omako woko. 30Daudi okwanyo lalukana me jabu ki i wi Milkom ma jokpa jo Ammon. Pekke romo ratili miyaacel, got me wel bene onoŋo tye iye, ci gicibo i wi Daudi. Daudi Odwogo ki jami ma giyako i gaŋ-ŋu madwoŋ twatwal. 31Dok okelo dano ma giyakogi ki i gaŋ meno, oketogi ka tic ki mucumeno ki cururu nyonyo ki latoŋ-gu, ka dok oketigi ka tic matek me waŋo matafali; en obedo ka timo dano ma i gaŋi pa jo Ammon kit meno. Lacen Daudi ki lwak ducu gudok cen i Jerucalem.


text:
1 Camuel 18
Yonacan ocikke ki Daudi
1Ka doŋ Daudi otyeko lok ki Caulo, ci tipo kom Yonacan omoko i kom Daudi matek, omare macalo tipo kome kene. 2Caulo otero Daudi i nino meno, pe dok oweke odok i gaŋ pa wonne. 3Yonacan dok oketp gicikke ki Daudi, pien onoŋo mare macalo tipo kome kene. 4Olunyo jorre woko ki i kome, omiyo bot Daudi kacel ki jami lwennye, wa pala lucwanne bene ki atum aterone ki del pyere. 5Ka ma Caulo ooro Daudi iye ducu co cito, tiyo maber, mumiyo Caulo okete oloyo jo me mony. Ket man oyomo cwiny lwak ducu, dok oyomo cwiny lutic pa Caulo bene.
Nyeko ocako mako Caulo i kom Daudi
6Ka onoŋo gidwogo i gaŋ paco, i kare ma Daudi dwogo ki ka ma oneko iye Lapiliciti-ni, ci mon gumol woko ki i gaŋi ducu ma i Icrael ma kun giwero, gimyelo pi jolo kabaka Caulo ki ajaa, ki wer me waya pi yomcwiny, ki jami agoya me wer. 7-I tukogi mon giwero kun gileyo aleya ni, “Caulo oneko mere dano alip, ento Daudi oneko alip apar.”
8Lok man ocwero cwiny Caulo, kiniga omake matek twatwal. Owacci, “Ma gubedo ka waco ni Daudi oneko alip apar, ki tuŋ bota giwaco ni alip keken, gin aŋo mukene ma en dok twero limo? Man odon camo ker.” 9Cakke i kare meno, Caulo neno Daudi agaya.
10Orwone cen marac oturo ki poto i kom Caulo, ci obedo ka po ki lok i ode, kun onoŋo Daudi goyo opuk i kit me nino ducu. Caulo onoŋo tye ki toŋŋe i ciŋe, 11ci obaye ki toŋ, pien obedo ka tamo ni, “Wek acob Daudi, adi woko i kor ot.” Ento Daudi oloye tyen aryo.
12Caulo obedo ka lworo Daudi, pien Rwot tye kwede, ento Rwot onoŋo oa woko ki bot Caulo. 13Caulo okwanyo Daudi woko ki i nyime, okete me bedo ladit lalo dano alip; ci obedo ka telo nyim lwak ka gicito i mony. 14Gin ducu ma Daudi tiyo en cobo maber, pien Rwot tye kwede. 15Ka Caulo oneno ni gin ducu ma Daudi tiyo cobo maber twatwal, ci obedo ka lwore. 16Ento Jo Icrael ki jo Juda ducu gumaro Daudi pien obedo ka telo rryimgi ka ma giwoto iye ducu.
Daudi onyomo nya pa Caulo
17Caulo dok owaco bot Daudi ni, “Atye ki nyara madit Merab ene; abimiye boti obed dakoni. Bed oteka lwennya keken, kun ilwenyo matek pi Rwot.” Caulo onoŋo tamo ni, “Wek ciŋa pe opot i kome, wek ciŋ jo Piliciti aye opot i kome.” 18Daudi owaco ni, “An aŋa, ki kwarina jo mene, ki doggola pa kwaragi gin aŋa-gi i kin jo Icrael, ma miyo abedo cwar nya pa kabaka-ni?” 19Ento i kare ma kono gimi Merab nya pa Caulo bot Daudi, dok gimiyo bot Adriel ma jo Mekola pi bedo dakone.
20Mikal nya pa Caulo dok omaro Daudi, Ka gitito bot Caulo, lokke oyomo iye. 21Caulo onoŋo otamo ni, “Wek amiye bot Daudi, wek obed owic me make, wek ciŋ jo Piliciti aye opot i kome.” Mumiyo Caulo dok owaco bot Daudi tyen me aryo ni, “In doŋ ibibedo cwar nyara.” 22Caulo oloko ki luticce bene, ocikogi ni, “Wulok ki Daudi i muŋ ni, ‘Nen, cwiny kabaka yom i komi, ki luticce ducu gimari; doŋ ibed cwar nya pa kabaka.’ ” 23Lutic pa kabaka guwacce lok meno ducu. Daudi ogamo ni, “Lok me doko cwar nya pa kabaka nen botwu ni tidi mono, kun an lacan, peya aywek?” 24Lutic pa Caulo gutito bote lok ma Daudi odwoko. 25Dok Caulo owaco lok ni, “Wubiwaco bot Daudi ni, ‘Kabaka pe mito lim me nyom. En mito del kom nyim jo Piliciti me co miya acel, wek icul kwor i kom lumerok pa kabaka.’ ” Onoŋo Caulo otamo ni, jo Piliciti aye myero gunek Daudi. 26Ka luticce gutito lok man bot Daudi, bedo cwar nya pa kabaka oyomo cwinye. Ma peya kare ma gimoko okato, ocito ki lwakke, 27oneko jo Piliciti miya aryo, odwogo ki del kom nyimgi me co, omiyogi bot kabaka kun mo pe orem, wek odok cwar nya pa kabaka. Caulo omiye nyare Mikal me bedo dakone. 28Ento ka Caulo oneno dok oniaŋ maber ni Rwot tye ki Daudi, dok ni jo Icrael ducu gimare, 29lworo omako Caulo i kom Daudi makato yam con, mumiyo Caulo obedo lamerok pa Daudi i kare ducu.
30Rwodi pa jo Piliciti dok gubino ka lweny, ci i kare ducu ma gibino, noŋo Daudi loyogi maber makato lutic pa Caulo mukene ducu, ma omiyo nyiŋe oywek matek.


text:
Jo Ibru 4
1Pi meno cikke me donyo i yweyo pa Lubaŋa pud tye, ento myero wabedu ma lwor, wek ŋat mo i kinwu pe ginoŋ ni opoto woko me o iye. 2Wan doŋ wawinyo lok me kwena maber bene calo gin, ento lok me kwena ma gin guwinyo pe okonyogi, pien pe orwatte ki niyegi. 3-Wan jo ma waye aye wabidonyo i yweyo meno ma yam en oloko pire ni,
“Macalo yam akwoŋo ki kiniga,
‘Gin pe bidonyo i yweyo bota,’” kadi bed ticce onoŋo yam otum woko cakke i acakki piny. 4-Pien tye ka mo ka ma yam en oloko i kom nino me abiro ni meno, “Lubaŋa oywe i nino me abiro ki i kom ticce ducu.” 5-Ka dok kany en bene oloko ni,
“Gin pe bidonyo i yweyo bota.” 6Kit meno yo pud tye twolo wek jo mogo gudony iye. Jo ma yam gikwoŋo tito botgi lok me kwena maber pe gudonyo, pien gin gukwero bedo ki winy. 7-En dok oketo nino mukene ma gilwoŋo ni, “Tin,” kun olok lacen ki i dog Daudi ma doŋ onoŋo okato kare malac ata, i lok ma nene waloko pire, ni,
“Ka wuwinyo dwane tin,
pe wumi cwinywu obed nwaŋ.”
8-Pien ka kono yam Yocwa omiyogi yweyo, kono Lubaŋa pe oloko lacen pi nino mukene. 9Pi meno, yweyo me cabit pud tye pi jo pa Lubaŋa; 10-pien ŋat ma doŋ odonyo i yweyo bot Lubaŋa noŋo doŋ oywe woko ki i ticce, calo Lubaŋa ma yam oywe woko ki i ticce-ni.
11Doŋ pi man, myero wayelle me donyo i yweyo meno, wek omi ŋat mo pe dok opot woko pi kwero bedo ki winy calo gin. 12Pien lok pa Lubaŋa obedo gin makwo, dok tiyo matek, bit bene kato pala lucwan ma lebe bit ryoryo woko. Lok meno tuco iwa pil, tuc tuŋcel ka ma tipo ki cwiny gurwatte iye, nyo ka ma waŋ mwot orwatte iye ki moo ma i i cogo, kun poko par ki tam mabecone ki maracone ma tye i i dano. 13Pe tye gin mo mukanne ki bot Lubaŋa ma en pe neno, jami ducu ma en oketo odurre woko ka maleŋ i waŋe, en aye ŋat ma biŋiyo kwowa.
Yecu en ajwaka madit
14Kit macalo doŋ watye ki ajwaka madit twatwal ma doŋ otyeko donyo i polo, en Yecu, Wod pa Lubaŋa, pi meno myero wamok matek i niye ma watuco. 15Pien ajwaka madit ma watye kwede pe obedo ŋat ma pe winyo arem kacel kwedwa pi gorowa, pien en bene Catan yam obite i yo ducu calo wan, ento en pe omedo ki timo bal mo. 16Iyo, wan myero doŋ wanyiku cok i nyim komker pa Lubaŋa ki tekcwiny, ka ma kica tye iye, wek otimwa kica, wanoŋ bene kica ma konyowa i kare ma mitte.


text:
Matayo 9
Yecu ocaŋo dano ma twoyo two akweya kom
(Marako 2.1-12; Luka 5.17-26)
1Yecu odonyo i yeya oŋolo nam okato loka tuŋcel, ci obino i lobo tugi kikome. 2Ci gikelo bote dano mo ma twoyo two akweya kom kun obuto i wi kitandane. Ka Yecu oneno niyegi, ci owaco bot latwo ni, “Di cwinyi, latinna, balli doŋ giweko woko.” 3Mumiyo lupwony-cik mogo gucako loko lok kekengi ni, “Dano man tye ka yeto Lubaŋa.” 4Ento Yecu oŋeyo tamgi woko, ci openyogi ni, “Piŋo wutamo tam marac i cwinywu? 5Mene mayot makato, me waco ni, ‘Balli doŋ giweko’, nyo ni, ‘A, iwoti’? 6Ento man me miyo wek wuŋe ni, Wod pa dano tye ki twero i lobo man me weko bal”, ci owaco bot latwo ni, “A, kwany kabutoni idok paco.” 7Ci oa odok paco. 8Ka lwak guneno gin mutimme, lworo omakogi, ci gumiyo deyo bot Lubaŋa, ma omiyo kit twero macalo meno bot dano.
Yecu olwoŋo Matayo
(Marako 2.13-17; Luka 5.27-32)
9I kare ma Yecu tye ka kato ki kunnu, ci oneno laco mo ma nyiŋe Matayo obedo ka ma gijogo iye mucoro owacce ni, “Lub kora.” Ci oa malo olubo kore.
10-I kare ma Yecu obedo i ot i dog cam, lujog-mucoro mapol ki lubalo gubino gubedo kacel ki Yecu ki lupwonnyene. 11Ka Luparicayo guneno man, guwaco bot lupwonnyene ni, “Piŋo lapwonywu camo kacel ki lujogmucoro ki lubalo?” 12I kare ma en owinyo ogamo ni, “Jo ma komgi yot pe gimito daktar, ento kono jo ma komgi lit aye. 13-Wuciti wupwonye tyen lok man ni, ‘Amito kica, pe lee me gitum.’ Pien pe abino ka lwoŋo jo ma kitgi atir, ento lubalo.”
Peny i kom lok me ri kec
(Marako 2.18-22; Luka 5.33-39)
14I kare meno lupwonye pa Jon gubino bot Yecu, gupenye ni, “Piŋo wan kacel ki Luparicayo wari kec, ento lupwonnyeni pe giri kec?” 15Ci Yecu odok iye botgi ni, “Lurem lanyom twero kumo ma noŋo lanyom pud tye kacel kwedgi? Kare bibino ma gibikwanyo lanyom woko ki botgi, ka doŋ gibiri kec i kare meno. 16Pe tye ŋatti mo ma dabo boŋo manyen i kom ginaruka muti. Pien kiraka biyec woko ki i kom ginaruka, ci waŋ boŋo yec medde nen marac. 17Dok bene pe tye ŋatti mo ma piko koŋo vino manyen i kicaa macon; ka opiko, ci koŋo vino biyeco kicaa woko, koŋo vino bio woko ki kicaa bene biballe. Ento koŋo vino manyen myero gipik i kicaa koŋo vino manyen, wek gin aryo ducu gigwokgi maber.”
Nya pa laloc mo ki dako ma ogudo dog boŋo pa Yecu
(Marako 5.21-43; Luka 8.40-56)
18I kare ma Yecu tye ka lok botgi, cutcut laloc mo obino odonyo i ot orumo coŋe, i nyime kun wacce ni, “Nyara oto pud kombeddi, ento alegi ibin iket ciŋi i kome, ci bibedo kwo.” 19Yecu oa olubo kore kacel ki lupwonnyene. 20Ci dako mo ma onoŋo yam otwoyo two agobi pi mwaka apar wiye aryo obino ki tuŋ i ŋe Yecu ogudo dog boŋone, 21pien onoŋo otamo ki i cwinye kekene ni, “Ka ce agudo boŋone keken, ci abicaŋ.” 22Yecu olokke, ka onene owacce ni, “Di cwinyi nyara; niyeni ocaŋi.” 23Ka Yecu obino i ot pa laloc, oneno lukut nyamulere, kun lwak tye ka koko, 24ci owacci, “Wua woko; nyakoni pe oto ento onino anina.” Ci gin gunyere anyera. 25Ento i kare ma doŋ oryemo lwak gukato woko, ci en odonyo i ot omako latin nyako-nu ki ciŋe, nyako-nu oa malo. 26Lok meno oywek owinnye oromo lobo meno ducu.
Yecu ocaŋo lutowaŋ aryo
(Matayo 20.29-34)
27I kare ma Yecu doŋ oa ki kunnu omedde ki wotte, ci lutowaŋ aryo gulube, ma gudaŋe matek ni, “Kica omaki i komwa do, Lakwar Daudi.” 28Ka doŋ Yecu odonyo i ot, lutowaŋ aryo magi gubino bote; ci en openyogi ni, “Wuye ni atwero timo man?” Gudokke iye ni, “Itwero, Ladit.” 29Yecu ogudo waŋgi kun wacci, “Myero otimme botwu kit macalo niyewu tye kwede.” 30Cutcut waŋgi otugi yabbe woko. Yecu ocikogi matek twatwal ni, “Wunen ni dano mo pe oŋeyo lok man.” 31Ento gin gucito guketo lok man omiyo nyiŋe oywek oromo i lobo meno ducu.
Dano ma ladogeoto oloko
(Matayo 12.22-24; Luka 11.14-15)
32I kare ma gia me cito woko, dano gukelo bote dano mo ma doge oto, ma onoŋo tye ki cen marac. 33Ka doŋ Yecu oryemo cen woko, cutcut ladogeoto-nu ocako lok, mumiyo lwak ma onoŋo gitye kenyo guuro matek, kun giwacci, “Cakke yam con kit gin macalo man peya onoŋo onen i Icrael.” 34-Ento Luparicayo guwacci, “En ryemo cen pi twero pa ladit pa cen.”
Kica omako Yecu i kom lwak
35-Yecu owoto orumo gaŋi mapatpat ki gaŋi matino ma i caro-gu ducu, kun pwonyo i kacokkegi, dok tito kwede lok me kwena maber me ker pa Lubaŋa ki caŋo kit two ducu kadi wa kit goro ducu. 36-Ka oneno lwak ci kica omake i komgi mada, pien onoŋo gitye ka unogi matek, doŋ gudoko goro, calo romi ma lakwatgi pe. 37-Lacen owaco ki lupwonnyene ni, “Kac dwoŋ, ento lutic nok. 38Pi meno, wuleg Won poto wek ocwal lutic ka kayo kacce.”


text:
Jolebi 20
Alola pi Dagi Lubo Kop
1Rwot oko waco ne Musa 2pi waco ne jo me Isirael be, “Ngatamoroni kikom wu arabo ngakumbor moro kame bedo kede wu, kame bino mino atin mere moro but rubanga Molek kobino neke. Jo dedede poore didipo en kede kide tuno en to. 3Ango kikoma abino lokere dage, di ako riame tenge kibut jo na, piento en eko mino atin mere but rubanga Molek, di eko munao kabedo na kacil, doko eko pwoko nyinga kacil. 4Do ka jo likame oko paro gimoro i kom gikame dano nono oko timo, di likame kiko neke, 5ango kikoma abino lokere dage kede jo me ode dedede, karacel kede jo kame lubo tim mere nono me weka di kiko lokere woro rubanga Molek. Ango abino riame tenge kibut jo na.
6“Ka ngatamoro oko lokere ot penyo tam kibut imuroko lango kede jojwogi, di eko weka, ango abino lokere dage di ako riame kibut jo na. 7Pi mano, kwererenu ikounu bedo jokacil, pien ango en Rwot Rubanga wu. 8Gwokunu iswilia na di ikounu lubo gi. Ango en Rwot ngat kame mio ibedunu jokacil.
9- “Ngatamoroni kame lamo papa mere arabo toto mere kobino neke; remo mere dong i wie.
10- “Ka icuo moro oko timo adote kede dako ka ngat apat, icuo nono kede dako nono kobino neko gin dedede. 11- Icuo kame buto kede dako ka papa mere kelo ne papa mere lewic; gin jo are nogo kobino neko gi; remo gi dong i wi gi. 12- Ka icuo moro obuto kede dako ka wode, gin jo are nogo kobino neko gi, pien udo gin kitimo gikarac kalamo; remo gi dong i wi gi. 13- Ka icuo obuto kede icuo wad gi bala dako, udo gin jo are nogo kitimo gikarac twatwal; kobino neko gin jo are nogo; remo gi dong i wi gi. 14- Ka icuo moro onyomo dako moro ribo kede toto me dako nono, gin jo adek nogo kobino wango gi pako to pi gi me lewic kame gin kiko timo, tetekeny gi me lewic kacal kamanono kur bed tie i diere wu. 15- Ka dano oko buto kede le, kobino neke karacel kede le nono. 16Ka dako moro oko ot but le moro pi buto kede, ibinunu neko dako nono karacel kede le nono da; remo gi dong i wi gi.
17- “Ka icuo moro oko nyomo amin mere kame papa gi acel arabo toto gi acel di eko buto kede, manono tie gi me lewic. Kobino riamo gi tenge kikom jo. En etieko buto kede amin mere, poore mie alola. 18- Ka icuo moro obuto kede dako di dako nono tie kede tuwo duwe, gin jo are nogo kobino riamo gi tenge kibut jo, pien udo gin kituro iswil di kiko doko jo kopwokere.
19- “Ka icuo moroni obuto kede waa mere, manono udo ebuto kede wad gi kiyapiyapi; gin jo are nogo miero kiud alola pi dub gi. 20Ka icuo moro oko buto kede dako ka omin me papa mere, manono udo en ekelo ne omin me papa mere lewic; kobino mino gin alola pi dub gi; gin kibino kei idwe. 21- Ka icuo moro oko nyomo dako ka omin mere, manono obedo tim me emuna, doko udo emio omin mere lewic; gin kibino kei idwe.
22“Wun ibinunu gwoko iswilia na kede cik na dedede, di ikounu lubo gi, tetekeny kur ango ariamu tenge ki lobo kame atie tero wu iye. 23Likame ibinunu lubo gikame jo abedo kunono timo, jo kame ango atie riamo tenge tetekeny wun idonyunu i lobo nono. Pien tim gin nogo en omio cunya oko dagi gi. 24Do ango atieko waco ne wu be lobo gin bino doko meru, ango abino mine butu, lobo alac di mio. Ango en Rwot Rubanga wu; ango atieko poko wu kibut jo me atekerin apat. 25Pi mano, wun ibinunu poko leini me kwer kede leini kalikame obedo me kwer, winy me kwer kede kalikame obedo me kwer; likame ibinunu pwokere kede camo leini arabo winy, amoto gimoro aliao alia i piny, kame ango atieko poko ne wu pi bedo gi me kwer. 26Wun ibinunu bedo mega, jokacil, pien ango Rwot abedo ngat kacil. Ango atieko poko wu kibut atekerin apat pi wun bedo mega.
27“Icuo arabo dako kobedo emuron arabo amuron lango amoto ngajwok kobino neke; kobino didipo en kede kide paka to, remo mere dong i wie.”


text:
Niyabo 16
Atabo me akemo pa Lubaŋa
1Dok awinyo dwan mo maloŋo oa ki i ot pa Lubaŋa ma waco bot lumalaika abiro ni, “Wucit wuony akemo pa Lubaŋa ma tye i atabo abiro ca-ni woko i lobo.”
2-Lamalaika mukwoŋo ocito oonyo gin ma i i atabone woko i lobo. Ci two bur maraco ma toko kom dano atoka omako jo ma poyo pa lee ca tye i komgi ma giworo calle bene-ni.
3Lamalaika me aryone oonyo gin ma ii atabone woko i nam, ci olokke odoko calo remo pa dano muto, ki gin makwo ducu ma onoŋo gitye i nam guto woko.
4-Lamalaika me adekke oonyo gin ma i i atabone i kulu ki i waŋ it-gu ducu ci gin ducu gulokke gudoko remo. 5Cutcut awinyo lamalaika ma loyo pii ka wacci,
“Kop ma iŋolo-ni iŋolo giri atir,
in ŋat ma tye, yam bene ibedo tye con, in Ŋat Maleŋ.
6Pien jo ma guoyo remo pa joni maleŋ, ki remo pa lutit lokki,
in bene imiyo botgi remo me amatagi.
Kakare, can meno oporo gin ma gutimo.”
7Dok awinyo keno tyer ka daŋŋe ni,
“Ada, Rwot Lubaŋa Won Twer Ducu,
kop ducu ma iŋolo bedo ada dok atir!”
8Lamalaika me aŋwenne oonyo gin ma i i atabone woko i kom ceŋ, dok bene giye ni owaŋ dano woko ki mac. 9Lyeto mager twatwal owaŋo dano atika, mumiyo dano guyeto nyiŋ Lubaŋa ma tye ki twero i kom gemo magi, pe guŋut dok bene pe gumiyo deyo bote.
10-Lamalaika me abic oonyo gin ma i i atabone woko i kom komker pa lee ca, ci kerre doŋ ocako bedo i colpiny; arem madwoŋ omiyo dano gukayo lebgi ma pe wacce, 11guyeto Lubaŋa me polo pi arem ki bur ma otoko komgi woko, dok bene pe guŋut i kom gin ma gutimo.
12-Lamalaika me abicelle oonyo gin ma i i atabone woko i kulu madit Euprate, ci piine otwo woko pi yubo yo pi wot pa luker ma gia ki yo tuŋ wokceŋ. 13Lacen aneno cen maraco adek ma gubedo calo ogwal ma okatti ki i doŋ min kulu, ki i dog lee, ki i dog lanebi ma lagoba, 14pien gubedo cen pa jok ma tiyo tic mogo me aura twatwal. Gin bene giwoto bot luker me wi lobo ducu ka cokogi woko kacel pi mony i nino madit pa Lubaŋa Won Twer Ducu. 15-(Nen, abebino macalo lakwo! Dano ma bedo ma waŋe twolo kun kiyo piny tye ki gum, ma kun noŋo gwoko boŋŋine, wek pe ewot munero, ma dano gineno kome ma pe eruko iye boŋo!) 16-Gucoko luker kacel i kabedo ma gilwoŋo i leb Ibru ni Armagedon.
17Lamalaika me abirone doŋ oonyo gin ma tye i atabone i dye yamo, ci dwan mo madit oa ki i ot pa Lubaŋa, ki i wi komker kun wacci, “Doŋ otimme!” 18-Ci lutkot ocako wil awila, mor winnye matek, ki mwoc pa kot, ki oyeŋyeŋ madit oyeŋo piny, kit oyeŋyeŋ mo ma peya yam onen cakke ma dano gubedo i lobo; oyeŋyeŋ meno obedo dit adada. 19-I gaŋ madit-ti obarre opokke dul adek, gaŋi pa lurok ducu gumuk gupoto woko piny. Ci Lubaŋa opo pi Babilon ma en gaŋ madit, pi miye ni omat koŋo vino i kikopo me akemone mager. 20-Mumiyo cula nam ducu guriŋo woko, ki godi ducu bene doŋ gurwenyo woko ma pe doŋ giromo noŋogi. 21-Pee mapek twatwal ocorre ki i polo opoto i kom dano, kun pek pa nyig pee acel acel onoŋo cok romo ratili miya acel; nio waŋ ma dano guyeto Lubaŋa pi gemo man me pee-ni, pien gemo meno onoŋo obedo rac ma okato kare.